Q=9	C=9	SS=0	LS=0	PS=0	DC=0	LC=0	SD=0	BS=1	G0=3	G1=2	G2=0	DLID=ber_Latn	BODY=Idammen n inisi – Kabyles.com\nAccueilKabylophonieIdammen n inisi\nYiwet n tikelt izem, agellid n tezgi yeɣli deg waṭan ur yezmir ara akk ad yessemḥiḥed* iman-is deg umekkan. Yal wa d acu is-yeqqar ɣef aṭan nni, it-ittweṣṣi* ɣef ddwa ara s-yesmug* akken ad yaf ccfa d talwit. Tagara ulac d acu ur yexdim ara izem igguma ad yejji* neɣ ad yaf iman-is. Ikker-d wuccen bu tḥila, inteq-d akken ad iḍebber fell-as akken ad issewḥel inisi, inna-as :\n– Uccen : ɣef akken sliɣ ala yiwet n ddwa i izemren a k-tesseḥlu.\n– Izem : d acu-tt ddwa agi ?\n– Uccen : d idammen n inisi, i ilaq a ten-tesweḍ.\nIɛedda yizem yuzen ar inisi, mi d-iwweḍ sefhemen-as taluft amek tella, ifaq belli d uccen i yebɣan a t-issewḥel, inna i yizem\n– Inisi : ayagi d tidett, idammen-iw sseḥluyen aṭan-agi, d acu kan txuṣ-iten yiwet n tɣawsa.\n– Izem : d acu-tt tɣawsa agi ?!\n– Inisi : ilaq idammen agi inu ad xelḍen ak d lxecxac n wuccen.\nIɛedda yizem inɣa uccen ikkes-as-d lxecxac-is, ma d inisi ijreḥ-d taqejjirt-is, yefka-as cwiḍt n tmeqwa deg idammen-is.\nfelis commodo quis non diam dictum leo dolor Lorem suscipit elit.UA-10888605-2


Q=0	C=0	SS=0	LS=0	PS=0	DC=0	LC=0	SD=0	BS=1	G0=6	G1=5	G2=3	DLID=ber_Latn	BODY=Tettwaker lbanka n temdint - La Dépêche de Kabylie\nAccueil Tamazight Tettwaker lbanka n temdint\nTettwaker lbanka n temdint\nSeg tikkelt ɣer tayeḍ, nsel s kra n yisallen i d-yettmeslayen ɣef tigawin n tukerḍa i d-iḍerrun deg tama-a neɣ deg tayeḍ. Maca aneḍruy i d-yellan ass n ahad yezrin deg tlemmast n temdint n Leqser, iɛedda tilisa. Imi ɣef 9h n tsebḥit i ẓeḍmen sin n yiterrasen i iɣummen udmawen-nsen s ukagul i ttgen yimkerḍen deg teswiɛin am tigi, akken ur ttwaɛqalen ara, rnan wwin yid-sen snat n tmeẓyanin.\nS imi kecmen ɣer daxel n lbanka n unegmu adigan (BDL), rran srid ɣer wanda ttwajemɛen yidrimen, ukren amelyar d 500 n yimelyunen, uqbel ad ṭṭfen abrid-nsen n trewla s tɣawla. Ɣef wakken i d-tewwi teɣbalut-nneɣ, imir-a yewweḍ lexber iɣallen n laman ur nebɛid ara ɣef wadeg n uneḍruy, maca ifat lḥal mi wwḍen s amkan, imi sin-a n yimukar tuɣ-iten ffɣen, rewlen. Ayen yeswehmen kra n yimezdaɣ i iqerben, d wid iwalan tigawin s wallen-nsen, d amek ssawḍen ad kecmen ɣer lbanka i yellan d ayla n uwanek, tezga-d deg tlemmast n temdint meqqren u deg uzal qayli, ad rren srid ɣer wanda llan yidrimen, ad xedmen ccɣel-nsen u ad selken seg tuṭṭfa?\nD asteqsi ur nesɛi tiririt, neɣ ma iban-d kra n ttbut seld tullya n tsastant sɣur imsulta d wid teɛna temsalt. I usmekti, ilindi akka imir-a, tella-d ẓẓeḍma sɣur sin n yimdanen dima yettwaselḥen ɣef yiwet tḥanut n ddheb deg taddart n Tuǧa, ukren tuget n wureɣ yellan daxel, war ma ttwaṭṭfen. Ɣef waya, yewwi-d ad sḥersen yiɣallen n laman lɛessa akken ad d-ters talwit deg temdinin.\nArticle précédentAd d-ffɣen yigemmaḍ ass n 5 tuber\nArticle suivantƔelqen yimezdaɣ axxam n tɣiwant


Q=11	C=5	SS=0	LS=0	PS=5	DC=0	LC=0	SD=0	BS=1	G0=13	G1=6	G2=1	DLID=ber_Latn	BODY=Tala uMaziɣ: Snernit aswir-nwen deg tira !\nSnernit aswir-nwen deg tira !\nDeg umagrad-agi awen-d-nbeggen amek ad tesnernim aswir-nwen deg tira. D ayen i isehlen maḍi. Ayagi yebna ɣef kkuẓ n wallalen : asbeddi n unasiw n tmaziɣt, ilugan n tira, taseftit n yemyagen d yimawalen n tmaziɣt…\nAllal amezwaru : Anasiw n tira n tmaziɣt\nSbeddet anasiw "Unicode" ɣef uselkim-nwen i wakken ad tarum s tmaziɣt ladɣa isekkilen ẓ ṛ ṭ ɣ ṣ ḍ ǧ ḥ ɛ č Ẓ Ṛ Ṭ Ɣ Ṣ Ḍ Ǧ Ḥ Ɛ Č. Rzut ɣer dagi\nAllal wis sin : Ilugan n tira\nNhegga-yawen-id almedẓan mebla asbeddi s daw « Windows » yeɛnan Ilugan n tira n tmaziɣt. Tzemrem ad terrem almedẓan-agi ɣer uselkim-nwen neɣ ɣer tsarut « USB » d ad tnadim deg yilugan n tira melmi i wen-yehwa. Rzut ɣer dagi\nAllal wis kraḍ : Taseftit n yemyagen\nTaseftit n yemyagen d lsas n tefyirin. Asmel web « amyag.com » akun-iɛiwen nezzeh deg tseftit iwulman n yemyagen. Rzut ɣer dagi\nAllal wis kkuẓ : Imawalen n tmaziɣt\nYal yiwen yezmer ad yesbedd Amawal ameqqran n tmaziɣt deg uselkim-ines ! Ayagi yekkad seg twuri (fonction) n unadi awerman (automatique) deg yal imawalen s umasal (format) PDF mebla ma teldim-ten yiwen yiwen. Teḥwaǧem kan aseɣẓan (logiciel) Acrobat Reader d imawalen s umasal PDF. Walit amek dagi\nAmedya - Ttbut\nAsnerni n weswir-ines deg tira i win yebɣan mačči d awezɣi neɣ d ayen yuɛren, ha-t-an ttbut :\nWin i innumen yettaru akken i isell, akagi :\n« Weqbel attegrem asurif, attezewrem nif. Ma wlac Tamazight, wlac wlac wlac… ».\nS useqdec n wallalen-agi, ad yesnerni aswir-ines deg tira. Ad yaru am akka :\n« Uqbel ad tegrem asurif, ad tzewrem nnif. Ma ulac Tamaziɣt, ulac ulac ulac… ».


Q=16	C=0	SS=0	LS=0	PS=16	DC=0	LC=0	SD=0	BS=1	G0=1	G1=1	G2=0	DLID=ber_Latn	BODY=Yeɣra-d uneɣlaf n Tdawsa i uqader n wakaten akken ur nesrusu ara tadawsa n yiɣermanen deg umihi - Covid-19 algerie\n18 Tub, 2020 | Isalen iɣelnawen\nAnfafad Bu Tesmert : 532 n liḥalat timaynutin, 474 n wid yejin akked tmettant n 9 n yimuḍinen\nLEZZAYER TAMANEƔT – Aneɣlaf n Tdawsa, n Tɣerfa akked Tsemmeskelt tasegnafant yeɣra-d ass n (ssebt) iɣermanen akken ad qadren iwellihen yerzan akaten n uḥezzeb i wakken ur ssawaḍen ara tadawsa-nsen, tin n twacult-nsen akked tin n tmetti ɣur umihi.\n« Liḥala tasnanfafadant n yimir-a deg umaḍal n waṭan n Unfafad Bu Tesmert Covid-19 akked unernu n liḥalat deg tmurt-nneɣ ad tetter tafrit n wakk iɣermanen akken ad qadren iwellihen yerzan akaten n uḥezzeb i wakken ur srusun ara tadawsa-nsen, tin n twacult-nsen akked tin n tmetti deg umihi », i d-yenna uneɣlaf deg yiwen n ulɣu.\n« Neɣra-d, i tikkelt-iḍen, i wakk iɣermanen akken ad allen ussisen i la netteg akken ad neg tilisa i uzuzzer n waṭan-a deg tmurt-nneɣ, s uqader n wakaten, gar-asen tezdeg n yifassen, asmecceqa afekkan akked tmelsiwt n teḥlast deg wakk idgen akked wukuden », i d-yezzireg uɣbalu-nni.\nAɣrud i yettwakelsen deg 24 n yisragen-a ineggura deg tmurt n Lezzayer yewweḍ ar 221 n liḥalat timaynutin i yettwatebten, 126 i jin akked tmettant 5 n yimuḍan.\nAneɣlaf n Tdawsa, n Tɣerfa akked Tsemmeskelt tasegnafant, Abderrahmane Benbouzid iḥettet melmi kan ɣef wakken yessefk ad tili tɛessast akken ad nessinef i lmuǧa tis snat n waṭan s uqader kan n wakaten n uḥezzeb.


Q=10	C=6	SS=8	LS=0	PS=0	DC=0	LC=0	SD=0	BS=2	G0=30	G1=13	G2=1	DLID=ber_Latn	BODY= Romans 3 Kabyle: NT\nBible > Kabyle: NT > Romans 3\n1Ihi d acu i sɛan n wat Isṛail sennig wiyaḍ ? D acu n nnfeɛ yellan di ṭṭhaṛa ? 2Lfayda tella yerna ț-țameqqrant di mkul tama, axaṭer d nutni iwumi d-yefka Sidi Ṛebbi awal-is d imezwura. 3Ma yella ihi kra deg-sen ɛuṣan awal-is, eɛni Sidi Ṛebbi a ten-inkeṛ meṛṛa i lmend-nsen ?\n4D lmuḥal ! Sidi Ṛebbi d aḥeqqi, d imdanen kan i geskiddiben ; am akken yura di tektabt n ?abur : Iwakken a d-iban lḥeqq n wawal-ik, yerna m'ara tețḥasabeḍ, d kečč i gesɛan lḥeqq.\n5Ma yella lbaṭel i nxeddem isban-ed lḥeqq n Sidi Ṛebbi, d acu ara d-nini ? Eɛni Sidi Ṛebbi ur yesɛi ara lḥeqq m'ara ɣ-iɛaqeb ? ( Nniɣ-ed ayagi s lɛeqliya n wemdan. ) 6?-țideț yesɛa lḥeqq ! Neɣ m'ulac amek ara iḥaseb ddunit ? 7Ma yella lekdeb-iw ițbeggin-ed tideț n Sidi Ṛebbi yerna isnernay di lɛaḍima-s, acuɣer ihi mazal-iyi țwaḥesbeɣ d amednub ? 8Llan kra n yemdanen heddṛen fell-aɣ s ẓẓuṛ, qqaṛen belli nenna-d : « Acuɣeṛ ur nxeddem ara cceṛ iwakken a d-yeffeɣ lxiṛ ? » Imdanen am wigi uklalen lɛiqab n Sidi Ṛebbi.\n9Amek ihi ? Eɛni Nukni s wat Isṛail axiṛ n wiyaḍ ? Xaṭi ! Nniɣ-ed yakan belli am wat Isṛail am leǧnas nniḍen, d aklan n ddnub meṛṛa.\n10Akken yura di tektabt iqedsen : Ulac amdan aḥeqqi, ulac ula d yiwen,\n11 Yiwen ur ifhim, yiwen ur yețqellib ɣef Sidi Ṛebbi, ffɣen akk i webrid, uɣalen d imejhal ;\n12 ulac win ixeddmen lxiṛ, ulac ula d yiwen.\n13Imawen-nsen ldin am iẓekwan, Ilsawen-nsen d ixeddaɛen. ?čuṛen d ssem am izerman.\n14 Imawen-nsen ččuṛen d ddeɛwat n cceṛ ț-țeṛzeg.\n15 Iḍaṛṛen-nsen țɣawalen iwakken ad ssizlen idammen ;\n16 ansi ɛeddan ad ǧǧen axeṣṣar d nnger di lateṛ-nsen.\n17 Ur ssinen ara abrid n lehna ;\n18 ur sɛin ara deg ul-nsen tugdi n Sidi Ṛebbi.\n19Neẓra belli ayen akk i d-tenna ccariɛa, tenna-t-id i wid yellan seddaw leḥkum n ccariɛa iwakken imdanen meṛṛa ad zemmemen yimawen-nsen, ad ẓren belli d imednuben i llan zdat Sidi Ṛebbi. 20Ur yezmir yiwen ad yili d aḥeqqi ɣer Sidi Ṛebbi imi i gexdem ayen i d-teqqaṛ ccariɛa ; axaṭer ccariɛa tețbeggin-ed kan i wemdan belli d amednub i gella.\n21Tura Sidi Ṛebbi isbeggen-aɣ-d amek ara nuɣal d iḥeqqiyen zdat-es mbla ccariɛa. Ayagi yella di ccariɛa n Musa akk-d tektabin n lenbiya. 22Sidi Ṛebbi iḥseb-aɣ d iḥeqqiyen imi numen s Ɛisa Lmasiḥ, 23axaṭer ulac lxilaf ger yemdanen imi denben meṛṛa, țwaḥeṛmen si lɛaḍima n Sidi Ṛebbi. 24Lameɛna s ṛṛeḥma-ines, yerra-ten d iḥeqqiyen mbla lexlaṣ, s Ɛisa Lmasiḥ i ten-id-icufeɛ. 25D nețța i d-ifka Sidi Ṛebbi d asfel fell-aɣ iwakken s idammen-is yuzzlen, a d-yawi leɛfu n ddnub i yemdanen meṛṛa ara yamnen yis. Akka i d-ibeggen Sidi Ṛebbi lḥeqq-ines ; axaṭer zik-nni, asm'akken i sen-iṣbeṛ, ur iɛuqeb ara imdanen ɣef ddnubat-nsen ; 26ma ț-țura isken-ed amek i ten-yerra d iḥeqqiyen zdat-es, axaṭer yebɣa a d-ibeggen belli nețța d aḥeqqi yerna ad yerr d iḥeqqiyen wid akk ara yamnen s Ɛisa.\n27Anda-ț sebba n zzux ? Ulac ! Axaṭer mačči s lefɛayel ara nzux meɛna s liman. 28Nukni neẓra amdan ad yuɣal d aḥeqqi zdat Ṛebbi s liman-ines mačči s wayen i d-tenna ccariɛa. 29Eɛni Sidi Ṛebbi, d Illu n wat Isṛail kan ? Ur yelli ara d Illu n leǧnas nniḍen ? Ula d nutni d Illu-nsen 30imi yiwen n Ṛebbi kan i gellan ; ad yerr d iḥeqqiyen zdat-es wid akk yumnen, am wid iḍehṛen am wid ur neḍhiṛ.\n31Ma nenna-d akka, mačči d lqima n ccariɛa i nebɣa a nesseɣli, meɛna d lqima-ines n ṣṣeḥ i s-nefka.


Q=0	C=0	SS=0	LS=0	PS=0	DC=0	LC=0	SD=0	BS=1	G0=7	G1=5	G2=4	DLID=ber_Latn	BODY=Adabu yebra i ugdal n yisenfaren n Cevital - Afrawan\nAdabu iga tigawt akken ad yeǧǧ isenfaren n Cevital, yettwameglen, ad d-uɣalen ad kemlen. Deg wayyen yura uɣmis TSA, ɣef udiwni iga i Omar Rebrab i yellan d amaslaḍ deg tenmehla n Cevital, deg tririt-ines yenna “ɣas akka, nettwasteqbel-d sɣur uneɣlaf amezwaru akked yiɛeggalen-nniḍen n udabu. Nsken-asen-d kra n yiɣebla-nneɣ. Fkan-d awal belli ad gen tigawt iwatan akken ad ksen uguren-agi”.\nAkken yenna daɣen Omar Rebrab i uɣmis TSA, “afud n CevitalL, d tikkin n ines deg uǧǧuǧǧeg n lerbaḥ n tmurt akked yimukan n uxeddim”, akken yettwali belli isenfaren-a d wid ara yeldin tiwura ɣer usekcem n tteka tamaẓayt akked usali n tdamsa n tmurt, ladɣa imi tamurt n Lezzayer d tin i d-yettawin akk ayen tt-ilezmen seg tmura n lberrani ladɣa deg uswin n Soja akked zzit n yimɣan. Isenfaren-a rzan daɣen takebbanit Brant i yettabaɛen anagraw-a n Cevital, akken yenn-a diɣen umaslaḍ Omar Rebrab belli azal n 1700 n likuntinir n selɛa, i wumi i d-serḥen seld mi llan ttwameglen 18 n wagguren.\nDeg lexsara n tkebbani-t n Cevilat, yefka-d amedya n 3,8 n yimelyaren n Dinar i texser ɣef dra n tmegla n Samha. “war ma nemmeslay-d ɣef tezrert ɣef tdamsa taɣelnawt, deg yiccig n uxeddim akked usufeɣ n selɛa ɣer lberani”\nƔur mmi-s n Issad Rebrab, iɣeblan akked wuguren mačči d wid ara yefrun deg snat n tsaɛtin maca asurif ameqran deg taywalt akked tmesliw i yiɣeblan n tenmehla sɣur udabu. Imi ladɣa messlayen ɣef usenfar ameqran yerzan win n CAP DJENAT.\nDeg umagrad-nniḍen, yerzan aɣmis TSA, yura ɣef wawal n Oram Rebrab yenna-n “tuttwaseggem taywalt akked udabu-a amaynut [...] nnan-aɣ-d belli ayen iɛeddan yezri, nebɣa ad d-nessewjed imukan n lxedma.”\nƔar tagara n udiwen, yemmeslay-d ɣef wayen ara d-yeglu userreḥ n leqdicat n Cevital, d ayen igerzen, d ayen ara d-yeglun ladɣa s yimukan n ukeddim, d ayen ara d-yessalin tadamsa n tmurt.\nPosté par : Yacine KHELIFA à 20:44 - Tadamsa - Commentaires  - Permalien [#]\nLEZZAYER, ASENFAR N TNEƔTUST N UMNI N LURUP,...\nDeg wass n lexmis yezrin, 28 deg nuber Amni n Lurup yesbedd taneɣtust ɣef waddad n tlelli deg lezzayer. Deg...\nCommentaires sur Adabu yebra i ugdal n yisenfaren n Cevital


Q=0	C=0	SS=0	LS=0	PS=0	DC=0	LC=0	SD=0	BS=2	G0=0	G1=0	G2=0	DLID=ber_Latn	BODY=Yessefk ad ddukklen wussisen i lmend n umennuɣ mgal usmirer s watigen\nYeffeɣ-d ass n : Laṛebɛa, 20 Mayu 2020 12:01 Ɣran-t : 28 n tikkal\nSḌIF – Iḥettet-d uneɣlaf n tnezzut, Kamel Rezig, ass n uynas, deg terzi-nnes n umahil ɣef Sḍif, dakken yessefk ad ddukklen watigen n wakk idisan ay terza temsalt i umennuɣ mgal akk talɣiwin n usmirer s watigen n yifarisen n usuder deg wulzuz.\nDeg yiwet n tejmilt ay yerra, deg tesɣimt n twilayt, i yikataren d yimeggiyen n usefqed n tmehliwin n tnezzut n mennaw n twilayin, gar-asent Sḍif, Ɛennaba, Skikda, Ṭṭaref, Bgayet d Temsilt, ladɣa wid ayɣef tɛeddan mi llan ttgen amahil-nsen, iwekked-d Mass Rezig dakken s wussisen n yimeggiyen-a, tamsulta, tamsetla taɣelnawt d tedwant ara d-yili umennuɣ mgal urkaḍ ay ttgen kra n yimsenza.\nUssisen ay d-yettilin i usegrer d usuddes n wulzuz iswi-nsen d asiweḍ ɣer tegnit aydeg ara yaf iman-nnes ama d imsuder, ama d amsenzu, ama d amkerraz, ɣef wakken ay d-iwekked Mass Rezig.\nYesteɛṛef uneɣlaf dakken tuɣdaḍin ay ttgen yimeggiyen n usefqed weɛṛent, d acu kan, iwekked-d dakken imeggiyen-a yessefk ad gen amahil-nsen ula ma tamurt attan deg tegnit iweɛṛen. Yerna-d uneɣlaf dakken « nessaweḍ, ula ma aql-aɣ deg wayyur wis sin n usekmen, ad neḍmen arkad n watigen n qrib akk ifarisen n usuder deg wulzuz ».\nI lmend n waya, Mass Rezig iwekked-d dakken yessefk ad ttwasefrin yimsenza akken ad sɛun tafrit akken ur ssaɣlayen ara ilzazen-nsen, am wakken ay d-yesmekti dakken tiddit-a d aḥric seg wahil n uselway n tegduda d tigawt n unabaḍ, dɣa ɣef waya ay yessefk ad ttekkin deg-s akk yidisan ay terza temsalt, acku ugur-a ur yeqqin ara kan ɣer uɣlif n tnezzut.\n« Ad nmahel akken ad d-ssezg ulzuzen-nneɣ ɣef leḥsab n tegna tigraɣlanin, anamek-nnes atigen ad tteddun ɣef leḥsab n ulugen n usumer d usuter yernu maci ɣef leḥsab n usmirer s watigen », ɣef wakken ay d-iwekked uneɣlaf n tnezzut.\nLast modified on Lḥedd, 24 Mayu 2020 13:50\nasmirer s watigen\nifarisen n usuder\nAɣlif n Tnezzut\nYeffeɣ-d ass n : Laṛebɛa, 20 Mayu 2020 12:01 Taggayt : TADAMSA Ɣran-t : 28 n tikkal Bḍu


Q=4	C=0	SS=0	LS=0	PS=0	DC=4	LC=0	SD=0	BS=2	G0=13	G1=7	G2=4	DLID=ber_Latn	BODY=Satire : Tafunast n Numember - Tamurt-iw\nSatire : Tafunast n Numember\nMačči yiwet n ccetla n tfunast i yellan. Llant tid n wedrar, tid n uzaɣar, tella daɣen tfunast n igujilen! Tafunast n igujilen, mačči am tigi nniḍen. Nettat, yiwen yif iteẓẓeg ayefki, wayeḍ iteẓẓeg tamment. Maca tura dayen, tafunast n igujilen teqqur, igujilen nnernan, kkaten ddunit, tekkat-iten. Ḥekkun-d tamacahutt n tfunast-nsen, i wid mazal ḥemlen timucuha akken ad zzuznen laẓ\nWid-nni i tesgujjel tmurt n lbaṭel, wid-nni yettcerrigen tibratin n lvuṭ mi ara ten-id-temmekti ddula.\nIgujilen ur nettaɣ idrimen n yimɣuhad imi jedd-nsen di lgerra nni n FFS i t-nɣan. Tura FFS dayen iɛya deg imudaɣ, ittu at uzniq i t-irefden, d tarikt n APN i yesseḥmuyen taxriṭ.\nTella tfunast itteẓgen lpitrul, tagi mazal ttnaɣen fell-as wid-nni inɣan arrac n tefsut, wid-nni ifkan afus, wid-nni i mazal ssawalen-d ar lvuṭ,.....Le RCD yugad ad s-tfat tmaẓẓagt, mačči d la manifestation ara ixdem di Tubirett, d tisenduqin n lvuṭ ara iḥseb 20 Avril d iteddun. C’est normal, yal yiwen deg-sen ibɣa ad tt-iẓẓeg ar lǧib-is.\nMaca, ass mi ara teqqar ad inezzeh win ixaqen !! Ur yelli ara d-nernu, Ṭaher Ould-Amar, iḥkaten-id deg udlis nni ines “Tafunast itteẓgen lpitrul”.\nTella daɣen tfunast n Numember. Qqaren-as akka, acku di Numember kan i tetteẓeg. Yiwen yif itteẓeg abeḥri, wayeḍ tasusmi, ma d wayeḍ anɛam-sidi, yerna ad k-id-ternu asurdi. Xas di numember kan i tettili, mais mazal-itt tesseḍmaɛ wid-nni ittakren isebbaḍen di leǧwameɛ, akka ad affen acu ara lsen mi ara suɣen “one two tree.....”\nMa d Tanekra, jamais ad tettu amenzu n Numember. Mačči d tafunast i tettraǧu, dayen nniḍen meṛṛa i tt-yerḥan, .... yerna teẓra ad temlil les anciens, ad smektin talalit n Muḥya,... ahya ddin qessam !!\nTabwaṭ n la vache qui rit, iqcer n weɣrum, tabidunt n waman d isefra n Muḥya. Tanekra, thegga-d asefru ara d-tini:\nCubken-tt-id si mkul tama\nRran-aɣ akk tidima\nUlac win ara d-inefsen\nInɛel waldin yemmat-sen\nTekkan akk ar ddula\nƔran irkel di tḥila\nLukan di yecbiḥen kra\nWigi ur cbiḥen ara\nAla iɛebbaḍ ay deg-sen\nAmek ihi ? idrimen llan\nAd ten-imneɛ Ṛebbi deg iɣeblan\nUfan-d anda ttfarasen\nYerna tikelt-agi ad mlilen ar Bu Ṭbel nni!\nYefɣed ass 31-10-2016


Q=9	C=5	SS=3	LS=1	PS=0	DC=0	LC=0	SD=0	BS=2	G0=39	G1=11	G2=3	DLID=ber_Latn	BODY=sya ar 50\nVous Êtes Ici: Accueil → Sya ar 50 iseggassen\nSya ar 50 iseggassen\nMack Ait-Aoudia 6 juillet 2015 3 Commentaires aqvayli\nTimti ara ttwaliγ ak ayen iḍerun d uγref aqvayli assa d wayen izrin fellas iḍelli cqiriwaγ deg iman iw γef amek ara yili azekka. Dacut udem n uγref aqbbayli kra n 50 iseggassen si tura d asawen? D ayen ara nteẓẓu assa ara nγellet azekka.\nAssa aγref aqvayli illa kan. Akken walaγ ur iskir ara, ur yufi ara iman is akken ufan iman nsen kra iγarfan n umaḍal am uγref aglizi, afransis neγ almani. Tasekla mazal-itt s imi kan, ilaq ad tnadiḍ akken ad tafeḍ ungal s teqvaylit, iγmisen fiḥel. Tilizriyin sennig BRTV illan d ayla n Ssaâdi ulac. Wannag tinna n Llezzayer this 4 d tin n usneslem kan. Tameslayt tuγal di ṭṭarf u myal ass ttqejjiment degs tutlayin nniḍen. Macci d yiwen wawal macci d sin iseqdacen medden mi lliγ meẓẓiyaγ tura ulac iten, fernen asen medden wiyaḍ s trumit neγ s taâravt. Amedya: yagi yuγal d déjà, Timi tuγal d laâyun, akud yuγal d leweqt, uqem ikkes as amkan xdem.\nAqvayli assa ur ittneḥsav ara. Ulac di tmurt n Llezzayer Aqbbayli. Illa kan ma isbbur tanekkit tazzayrit taâravt tineslemt. Win ur nezmir ad yidir d ayen illa, ur nezmir ad asnerni deg udlis-is iteddu ar nger. D aya i γef assa Aqbbayli atan gar ibbardan: win ara t yawin ad ilhu d yiman-is ad isbbed awanek d wayen ara iḥarbben fell-as d win daγen ad isebbken am akka illa tura u ad ittufettet, ad ittfezziâ cwiṭ cwiṭ alma inger.\nIlaq as ad yaγ yiwen di sin ivardan agi. Afran akken nniḍen ur illi. Ad yufrar ad igem neγ ad ittwarmel ad ifsi.\nAṭas n Igawawen iγ d-iqqaren anecta ur d-iḍaru ara imi si zik n zik nni d nekni nezga d amennuγ d uccaqlal γef tnekkit nneγ. Tameslayt nneγ tzegred macci d yiwet n talit, temnaâd i macci yiwet n twaγit. Anecta s tmeṭṭut teqvaylit id-isksrayen tarwa-s s teqvaylit. D nettat i d imcidi iccuden idelli ar wassa. D nettat i iḥuden idles nneγ imi tefka-t i mmis d yellis ad t refden akken nutni daγen ad t id-jjen i tarwa nsen. Akka wa ittak-it i wa almi iγ d-ewweḍ assa.\nMaca assa tveddel tegnitt. Tameṭṭut taqvaylit macci am zik i tella assa. Acku zik ur teγri ara tessen kan taqvaylit. Assa tameṭṭut taqvaylit sγren as taâravt d ttrumit. Tuγal teγra. Tura mi nekni mazal aγ nettwaḥres, win iγran seg neγ, iγra idles medden s tmeslayt n medden. Ihi tameṭṭut taqvaylit sya d afella re tettzmir ara ad tḥud taqvaylit. 50 iseggassen akka d assawen, ma ur nveddel acemma assa fell-aneγ, ad t nger teqvaylit. Win icuken ur d-ḍerru ara ad issel i iman-is amek ittmeslay assa. Win iγilen d awal kan ad iâred ad irfed awal s teqvaylit γef kra usentel ad iwali d akken ivda nger assa. Acku ur ittfaka ara sin wawalen mi ara d-ṭṭarḍeq s tefransist.\n50 iseggassen d assawen, di 2075 at Yiraten, at Wacif, at Yanni, at Jennad, at Mengellat, at Yahya, at Yellilten d wiyaḍ nniḍen, ad ttemsawalen s tin n Bexta. A nuγal a nesâu atmaten gar iγerfan n Umma. Am arezg nneγ. Ilha neγ diri-t wanect-a imi neẓra ar din i nteddu akken avrid nevγu neṭṭef it ad iskar. Maca ma nenger ad tettuγaḍ cwiṭ talsa, ad run imezwura nneγ deg iẓekwa, ad ttin timedlin.\nmuh 6 juillet 2015 à 13 h 25 min & middot; Modifier\nAzul, d tidet, wissen amek ara yili uzekka-s, ma ur tesεi ara wid ar att menεen assa, issefk awanek a tt irfed, i wakken a tt γrent tsuta ara taf azekka a tt snernint, uluc akk araji deg wayagi,\nTamawt: acimi « v » terriḍ d sin « bb »?\nMack Ait-Aoudia 7 juillet 2015 à 3 h 52 min & middot; Modifier\nazul a Muh,\nD aseγti izeglaγ cwiṭ. Icceḍ iyi …unasiw! Tanmirt imi terriḍ lmendad-ik.\nMa d ayen nniḍen ak iniγ kan tidett: akka ttwaliγ timsal assa, ur umineγ ara a nidir akka sya ar 50 iseggassen. Kukraγ tikli n wakud a gma!\nmuh 7 juillet 2015 à 11 h 48 min & middot; Modifier\nazul a Mack, d ayen ilhan i d-ewwin imagraden inek, meqqar kecc teccureḍ aγ tiṭ s tafat, imi s waya i nezmer a nelmed, ama d timsal ama d tira, ad icreh wul ammer daγen wid yessnen ad arun, a d-arun ar wesmel agi, akken a nelmed akk, ama d tira, ama d awal n teqvaylit, imi ttawil n tiliẓri ulac, iggra aγ-id ttawil agi agernet, wagi daγen d ttawil wis sin, nezmer deg-s a tt nesnerni, ma tennerna assa, azekka a tt-id afen ineggura, ihi ma neddukkel a tt nerfed, nezmer a d-nerr tavγest d yiseγ i dderya nneγ, iwakken ur ttuγalen ara d ayen nniḍen, d wagi i d avaγur meqqren i tutlayt nneγ.


Q=6	C=4	SS=3	LS=0	PS=0	DC=0	LC=0	SD=0	BS=33	G0=198	G1=106	G2=47	DLID=ber_Latn	BODY=Mingu neɣ anaẓur-macci-d-asertan > Imyura > Askasi-Débat\nUr zriɣ ur sliɣ amek imlal Lunis At Mengellat d umaḍal n ccna. Maca ahat am netta am tizya-s inaẓuren nniḍen ibda asbender d tyita di snitra deg wassif n Yiɣil Bwammas, taddart-is.\nDi tallit-nni Lunis illa d ilemẓi, ayen iceɣwben ilmeẓyen, ama imiren ama tura, d tayri. D aya I ɣef d-yewwi kra issegwassen d netta d asferfed deg usentel agi almi ur as yeǧǧi tiɣwmert. Inuda-d myal takwatt n tayri ama d tikti n tayri ama d ayen tessedday d anfayen (deg ulawen). Tizlatin-ines imiren uɣalent d imetma deg imawen n tsuta. Ulac win ur tent nessin, ulac win ur nru yis-sent: xarttum wid tezza tayri, wid ifkan tirwiḥin nsen I teqcicin.<?xml:namespace prefix = o />\nSeg imiren, seg wass-mi isḍes isru s tezlatin ines, yuɣal Umengellat d “amusnaw” am umɣar. Tizya-s ttgallant yis-s, wid d-kkren d ineggura ttwalin-t s wallen ibrarḥen, icexcen.\nAkka I yuɣal umeslay n mmi-s n At Mengellat d tidett. Kra d-inna, kra d-iqqar u kra ara d-yenni sya ɣer zdat, ar kra, d tidett.\nSi tallit n tayri d imeṭṭi, ilmed, meqqwer Umengellat u yukwi d akken iɣweblan n tudart s umata kkan akk-in I tlisa n tayri. Icna tudart d iɣweblan-is, icna uguren ttemlilin watmaten-is deg idurar, icna tasertit imi d tagi I isseddayen tudart gar imdanen.\nTizlatin-ines n tsertit d anjar n wawal, d tizeḍt n tidett. Isken-d udem n tsertit akken ur teẓrin medden, igza d akken kra ara ixdem umdan di tmettit d tasertit.\nWid ittnaɣen ɣef umur nsen, ɣef izerfan nsen, wid innan “Hemma” ! deg unnar n tsartit issarwaten. U d aya I icna Umengellat, d tasartit.\n“Icceḍ iɣli ubarnus-is”\nTagara yagi Amengellat ittgala iqqar d akken netta d anaẓur macci d asertan. Amedyaz macci d ameɣnas: d afellaḥ kan n wawal! Ma neḍfer tikta-s nezmer ad nenni: awal ɣef tsartit macci d tasartit, asqerdec n tsartit macci d tasrtit.\nAbrid-a umeslay ɣef tsartit akken ad yilli macci d tsartit ur t-ssineɣ. Ad inniɣ macci d ayen illan, macci d ayen ara yellin mawel Rimbault d Brassens di Fransa, Gaston Miron di Kanada, Jacques Brel di Biljik ad ewwten ɣef iqqwerray nsen ur ten ttafen s ddaw tmedlin.\nTaɣmist tafransawalt diɣen, di tmurt neɣ di tmura nniḍen, mi ara d-awi awal fell-as tbedu-t s “chanson engagé” (tazlitt tameɣnast). Tura nek bateɣ amek ara yaru umedyaz asefru ameɣnas yerna ad iqqar sakin nek d tanaẓurt kan u wumi snaɣ tikli, am akken asefru ittnawalen di tudart d tsartit d turart n tiddast neɣ n tɣunam!\nDagi ihi icceḍ Umengellat neɣ yerra iman-is ur ifriz ara gar wayen ixeddem d wayen illan. S wanect-a yeǧǧa abarnus-is iɣli war asiwel I lmus-is!\n“Yura-t lxuǧa ad icḍaḥ”\nGar yiwet di tizlatin ines iḥemlaɣ aṭas aṭas d tinna I deg isent iqqar I tlawin: win ixedmen itett maca ula d win ikkaten afetus iceṭṭeḥ. I usmekti, Amengellat yewwet-as afus I uselway-is n tmurt id innan di Tizi Wezzu: d awezɣi ad tuɣal teqbaylit d tutlayt tunsibt, am akken ar Buteftef kan I teqqim akken ad tifrir tagut ɣef teqbaylit .\nMaca tamsalt-a ufus aṭas id-nnan, id-mmeslayen fell-as, nnan ahat “ terra-t tmara imi kra n wid illan din wwten afus, ur izmir ara ad qqim iman-is” ( a wi ufan akken d tidett I teḍra !) .\nNetta s timad-is yura I iɣmisen ɣef anect-a, inna-d ula di tesfift id-issufeɣ imiren: d aya issneɣ u atan ǧǧiɣ awen amkan I kunwi ma tesnem ugar nekki. Iqbayliyen akken ma llan qemmcen tiṭ ɣef temsalt nni acku ula d Amengellat izmer ad iceḍ sya ɣer da.\nAssegwass izrin, tin yuɣalen qaḥqa d taneɣlaft n yidles xas akken tbed kan am tliluct di tmaneɣt, tsuɣ-ed I win ibɣan ad isel d akken Amengellat atan izedwi ad yezzi I tmurt u ad icnu di myal tamnaḍt akw I “Idzayriyen”. Si Tizi ar Skikda, si Bgayet ar Mɛesker, si Batna ar Wehran, Amengellat iteddu isbendir, Aɛliluc iseḥmay ṭbel, “ikker umedyaz ittaru, iɛawed asefru issegem it-id inna yas”: ad snemraɣ s nnig tinmirin merra taneɣlaft n tmurt ɣef ayen akken I texdem akken tella-d temlilit agi n cna d tnaẓurt di tmurt nneɣ!\nNetta ussan nni kan di tefsut taberkant iskwertfen acḥal d ilemzi di tmurt. Maca imi tanaẓurt macci d tasertit ulac deg-s! ula d nnif macci d tanaẓurt! Win ur negzi anect-a: ad t yaru lxuǧa ad icḍaḥ.\n“Iminig n yiḍ”\nAss-mi icna umedyaz-macci-d-asertan iminig n yiḍ, nniɣ as atan ɣur neɣ yiwen umedyaz ulac di tmura. Xas akken ɣileɣ imiren imig n yiḍ d …bururu ( d ayen I d nek!). Maca s uɣiwel sliɣ ar medden aseqcer n tezlitt agi imi medden sqradicen tizlatin ines am akken nnumen, am akken nennum.\nMaca assa, ur zriɣ yuɣ awal I tegwnitt, neɣ teqmeḍ kan fell-as tizi leḥris. Maca imi macci d asertan I illa, imi tizlatin ines d aseqcer n ccina kan, ahat iminig n yiḍ d yiwen unaẓur n yiḍ I wumi iɛreq ubrid. Meskin!\nAm akken iɛerreq ubrid I medden, Amengellat iɛreq as diɣen mi isbitṛiw akken ad icnu deg ussegwass n Ldzayer di Fransa. Wissen d taḥawact, wisen d imeddukkal ixedmen ar udabu…anaz’ur id-issawlen.\nAhat ara as ttnadiɣ tilkin I unaẓur-macci-d-asertan maca win illan d udem azayez, d amdan ittwasnen, d anẓur “iẓewren” isefk as-nnadi ula d iweṭṭen. Ad nesferfed akw I tcuḍaḍ ubarnus-is akken ad nẓer amek ẓḍant.\nD tidett, daɣen ilaq ad tent id-nenni: anect-a d-nniɣ macci d amecwar n Umengellat, d awal kan ɣef tikli n ddaw ubrid, d awal ɣef unaẓur ittun abrid ur ttun medden: tanaẓurt d tsartit d tiyessetmatin. Ibɣu-t neɣ yugi-t, maca tikti yagi d aman deg aman!\nWardia n 13 - Tinin-is...\nSliγ theddrem fell-as\nimi yid-wen ur yedda\nMmi-s n yiγil bbwammas\nqlilit yergazen am netta\nazul a Wardya,\nZriγ Wardya n 13 akw d wawal-im d tukkest si tezlatin n Budawed. Ass-mi d-ffeγ tezlitt nni I deg is iqqar s ufus n Tizi-Wezzu I zriγ Iqbayliyen ad qemcen tiṭ γef ayen akw ara issarwet Umengellat. Maca ur gziγ ara ayγer? Ayγer ma ara iceḍ yiwen seg nneγ, xas d ameqwran, ur as neqqar ara Hemma!\nWardia n 13 ligaṭu a teγli a terreẓ γef lamuṭu..neγ dacu-t uxeṣṣar nni yakk...i tura tagi d tizlitt a tawaγit?!!\nYenna-yas dda Ferḥat : “ Win yekkren ad yesgember, a d-yas γuṛ-wen ad yecnu. Kenwi a t-mmagrem s ccqeṛ, netta dγa a s-yini a d-nernu!”\n??????????????? - Tinin-is...\nAmeskaṛ n weḍris-agi yeffka izerfan i yiman-is war cceḥḥa yerna\nyezger ula d tilisa n tlelli-s war kukru, isserwet deg tlelli n wiyad´ s wallen-is yeččuṛen d tindaw, ur tenyesfiḍ, ur inuda\nad iẓer kra n wemjan n wallen.\nAmeskaṛ n weḍris-agi yeqqaz aẓekka-s deg ulawen yenwa ad uγalen d axamm-is, ur yuḥtam.\nAmeskaṛ n weḍris-agi yessakned yes-s am akken yefhem kra seg twuri n Lunis ( tazuṛi-s mačči tanaẓurt akken yeqqar umeskar ) γas akken netta ur yeẓri tren akken yenna Muḥya.\nTtxil-k ay ameskaṛ, siwel-iy-id tamacahut!\nDacu i d iswi n wedṛis-ik?\nA yi tessurfeḍ a timseεṛeqt (???) ma qerriḥ cwiṭ yiles-iw maca ula d kečč neγ kem teqqneḍ tuqqna n weγyul di lkuri: ruḥ ihi γer Lewnis At Mengellat tiniḍ-as dacu d anamek n taγect agi neγ tihin.\nazul a ?????? (war-isem)\nD tidett tilisa n tilelli-w war akukru I tent-senguguyaγ acku win uγur llant kra n tikta isefk ad ten-id yenni war tugdi, war tuqemca n tiṭ. Nek ayen walaγ di tikli n unaẓur-macci-d-asertan tineggura yagi atan nniγ t-id ma d kem neγ kecc ma illa kra I t-walaḍ icceḍ inni yaγ t-id kan ihi (ad nwali anda akka id-ttqeddireḍ tikta).\n???????????????????? - Tinin-is...\nAy ilelli, ata terriḍ tilelli d irden tettent yir tuγmas.\nLunis fehmeγ akk tizlatin-is yakk d yeswi-nsent seg " ma truḍ ula d nekk akteṛ" ḥala ma d " Dda Idir" yerna d tidett.\nAdṛis-ik fehmeγt daγen, maca iswi-s yegrad d timseεṛaqt-agi\nterriḍ d ismi-w.\nTugadeḍ ahat ad tiniḍ iswi-s neγ ulac deg-s anamek?\nAγyul-agi yeqqnen deg udaynin ( umi teqqareḍ lkuri ) yettqadaṛ\nimdanen yesnen azal n tlelli, ur treggem ara ttxil-k!\nAγyul-agi ira kan a k-yeṭṭef afus, acku iwala allen-ik qemcent\nterniḍ tuccageḍ neγ tukleḍ iqcaṛ n ubanan.\nAzul a timsaεṛeqt, aγyul nek azal-is γuri meqqer aṭas.. tikwal ur t-uklalen ara yemdanen.. ihi ttxilek ur ttwali ara ayen ik d-nniγ d argum maci d anamek nni i d-qesdeγ.\nDaγen ur illi d nek i uran aḍris agi a gma muddeγ-ed kan tidmiw am kečč.\nNniγ-awen yuεeṛ fell-awen lfehm-is.\nA Mack ilaq-ak ad tferqeḍ ger tasertit akk d tsertit. Tella tsertit n imsertiyen i leḥḥun s tkerkas, i leḥḥun f uεebbuḍ, i leḥḥun γef ṭaṭabaṭaṭa, tella tsertit inaẓuren i leḥḥun γef thuski, γef cbaḥa, γef tidet, γef tegzi, γef tmuγli γezzifen lqayen hrawen...\nA ğbarauğbara neεya di lembaṛa....A ğbarauğbara...\n????????????????????????????? - Tinin-is...\nS uqeṛṛuy-iw ar kecmeγ εemṛayen.\nAmek ur iselleb ara wemdan ma iwali agenjdur am wagi?\nIhi ay ilelli rriy-id ttxil-k lehduṛ-nni, d ayla n umeskar n weḍris.\nṬṭef-iten kečč a win i γer mekknaγ nnican!\n??????????????????? - Tinin-is...\nazul a war-isem,\nWalaγar γur-i id-mekneḍ nnican maca abeckiḍ-ik ur issuffuγ ara acku ur illi id-iqqareḍ. Yerna tamsalt agi n tsertiyin (tin isertiyen d tin inaẓuren) imgaraden ur tt-gziγ ara.\nAnaẓur-macci-d-asertan iccna tasertit, γef tsartit maca mi ara d-aweḍTizi Leḥris, akken ur tt-iḍuru ara imeddukal-is n udabu, iqqar asen: nek macci d aserti d anaẓur kan!!!! Aḥlil aḥlil!!!! Iγil aγ netteγẓaẒ tiskar neγ amek???\nNek ad inniγ ihi d tameddit id-yussan γur-es yir tisin. Acku myal tafrara tettaweḍ itt-id tmeddit ay ????????????? nnegh ucbiḥ!!!\n???????????????????????? - Tinin-is...\nUr neẓri ara tidett yellan ay ameddakel.\nD tidett Lunis ur yelli ara deg kra n ukabar n tsertit, ma d ccna γef tsertit werğgin d-yenna ur icennu ara fell-as.\nButef mačči d ameddakel n Lunis, ur ttkellix ara γef yiman-ik.\nLlnant aṭas n temsal yefren, tid-ak werğin nnwala nekk yid-k,\nihi yessefk a nettḥebbiṛ acemma ngum ad neslalay iqṛucen yettaken anzi s aḍrid-ik.\nKečč ad tiliḍ d win meẓẓiyen akka acemma, ihi d temẓi i yesseḥman ul-ik, meεdureḍ!\n" Uqbel ad tzerεeḍ timẓin, ẓer qbel amek iga wakal"\n??????????? - Tinin-is...\nTtxilaw-t a "yimengellatawalen" init-aγ-d imu akken yettserfiq Lenis!\nTtxilwa-t, ekkeset-aγ-d seg imi n tγerγert nekkni s wid s-yeqqaren belli lewnis yerra-yas-d leεwej ar yezwawen.\nAhat yella yekkat afus i wayeḍ, mačči i wezgen n wemdan-nni Butefliqt, neγ??\nYak aql-aγ ger-aneγ, nezmer s taki nneγ ad nesekfel amqennin yellan deg uqeṣṣiḍ aki n Mengi (akken i s-yeqqar umeskar).\nDγa attan tesga, segzit-aγ-d i wacu werğin yessuter-ed asurif ar wegdud n yezwawen?\nA wi yeddan d wi t yifen,...\nΓef wakk-a walaγ, la teqqarem diri way-a, yelha way-a... a wi ẓran acu d-yunnulfan d amaynut γef tedyant-nni seg wasmi yewwet afus ar ass-a! Ka n wid d-yemmeslayen, la ttarran ifeẓ... d aqemmuc kan.\nAy ameskar, yellan way-en ideg teccḍeḍ acku awal-ik ur iyi iqenneε ara, ur iyi yeččuṛ tiṭ : ahat imi tiktiwin-ik qerrment ur tent id-tzeṛṛbeḍ ara, ur tent id-tessawḍeḍ ara s telqey. Yernu tzegleḍ taseddaṛt n ṣṣwab. Tiririt γef tuttra "Acimi d wamek almi iwet afus?", ahat yella di tezlatin tineggura! A wi yufa wi ara tent yesqerdcen akken a γ yessiγ tafat ugar.\nUgar ay-a, γer γur-i, ur bγiγ ara tiyita-n-ufus-nni; netta yessefhem-aγ-d acimi, nekni nugi a nefhem neγ d netta nessin ara a d-yessfhem. Maca mačči d wagi ara isefḍen ak ay-en yenna d yecna d yessefra : azal n tira-s ur s itekkes yiwen. Yella di tsekliwin iḍen, tafṛansist neγ taεṛabt, d imedyazen, d imussnawen,... wten afus, cnan, ččan d igelliden neγ ffγen i iberdan, uğwen ala di tucmitin, maca leqdeṛ n tsekla nsen yiwen-is.\nTikwal qqareγ i yiman-iw nekni s Imaziγen nessewzal aṭas amezruy : nceffu kan γef yiḍelli, nbeqqu kullec i uzekka. Ala "din din" kan i nessen, ur nezmir ara nebnu i lqern d-iteddun, am wakk-en ur nettmeslay ara γef lqern-agi yezrin. Ay-agi yessefk ad ibeddel deg-neγ s takºit d umeyyez d umsizwer n tlufa d-yersen fell-aγ. Ad kfuγ s wawal n dda Lmulud (s tefṛansist), walit tadyant n Lunis d tedyanin nneγ akº d way-en iḍerrun yid-neγ :\n"Le nombre de jours qu'il me reste à vivre, Dieu seul le sait. Mais quelque soit le point de la course où le terme m'atteindra, je partirai avec la certitude chevillée que quelque soient les obstacles que l'histoire lui apportera, c'est dans le sens de sa libération que mon peuple - et avec lui les autres - ira. L'ignorance, les préjugés, l'inculture peuvent un instant entraver ce libre mouvement, mais il est sûr que le jour inévitablement viendra où l'on distinguera la vérité de ses faux semblants. Tout le reste est littérature." Ay-en iḍen akº d awal kan, d asmejqer.\nYella daγ wungal n Ssaεid Iεemṛac "Tasga n ṭṭlam" yeččuṛ s tedyanin ara d-yessegzin ugar tilufa nneγ d ineḍruyen n tallit tamirant.\nAhat qerrḥeγ... ur yessulef ara a zzwer urfan.\nYak qqaren tayri d taderγalt...ih d tidett d taderγalt!\nMačči abrid mačči ssin id-wwiγ ula d nekk awal γef temsalt-a d yemdukal d temdukal.\nLlan (t) wid (tid) iḥemmlen amengellat, maca ferzen (t), walan (t) d akken iseggassen-a ineggura yecceḍ umedyaz...sḥasfen, qqimen.\nLlan (t) wid (tid) yennan: "eğğe-t argaz trankil ad-yidir γef yiman-is, ula d netta yugad γef tudert-is, u yebγa ad yawi aṣurdi γef yiman-is, acku yesεa arraw-is ula d netta...yak d amdan kan i yella". Ihi wigi ḥemlen-t yernu s tiderγelt.\nLlan wiyaḍ (nekk d Mack garasen) qqaren: "Ala d awezγi, tucḍa yecban tagi ur telli d tucḍa kan, d aεemmed!"\nIh, ḥemleγ amedyaz, mazal selleγ i tezlatin-is u γuri d yiwen ger imedyazen imeqranen n umaḍal (mačči kan n tmurt n leqbayel), maca acimi ybeddel abrid? acimi yecna di "l'année de l'Algérie en France", yak ussan nni kan i yeγli acḥal d ilemẓi s ṛsas n udabu?, acimi yeqqar: "Ttbarek ellah di Xalida Tumi"?...\nUssan iεeddan dagi di Lpari yenna-k yiwen ucennay aqbayli (ula d netta s wazal-is, maca ur yewwiḍ anda yewweḍ lwennis): "Ussan iεeddan cniγ snat n tezladin di ENTV, wwiγ-d 15 imelyunen...amek tebγiḍ ad tebεeγ nekk leqbayel uγur ara cennuγ baṭel?"\nIhi fehmeγ d akken snat n tezlitin n umengellat ahat 100 imelyunen i swan-t m'ara d-εeddin-t di ENTV.\nYak ula d mmi-s (ğa3fer), γures "un clip" i deg ar tagara yura: "Production ENTV"... Akka seg zik, kra n wergaz d-yekren, s imelyunen n udabu din din ibeddel abrid-is!\nLwennis dayen yefrez abrid-is, yehwa-yaγ kan nedderγel!\nD awal kan i t-id yewwin wamag acḥal aya is-nniγ dayen ur tteqleγ ad s-qerdceγ tamsalt-agi!\nNek ala Wardia n triẓ i yi cennfen ussan ! Win a yi d-yawin tasa n winna akken i tt-icennun a tt-ččeγ d tazegzawt !!\n??????????????????????????????? - Tinin-is...\nLuleγ deg taddart, kkreγd d amesdrar, maca seg ass-mi d-ccfiγ\ni yemma-s n ddunit ar ass-a, ulac anida ḥulfaγ s yiman-iw neγ\nnniγ i wul-iw: am arezg-nneγ ay ul, aql-i deg axxam-iw.\nAss-mi d-yennulfa wesmel-agi n yemyura.com ne& net (yerna\ntagi d tidett n wul mačči n weεrur) ḥulfaγ s yiman-iw amzun\nluleγd tikkelt tis snat yerna deg wexxam n imawlan-iw, n watmaten-iw, n tyessetmatin-iw " am arezg-nne& ay ul".\nAnida ri& ili&, tamurt i d-iy-ihwan kecme&tt, ulac ass i deg ur dli& ara s axxam, deg-s kan i teẓle& iḍarren-iw, anida nniḍen akk ttḥulfuγ s yiman-iw d abeṛṛani i lli&.\nẒriγ, ssarameγ daγen tessnem ( t ) yakk tiririt n usteqsi-agi\n( war tuzya d tunḍa ).\nWid yessulin axxam-agi d itran yugaren agguren deg ul-iw, ẓriγ yella gar-asen umeskar n weḍris i γef nettemεebbaṛ d weltma-tneγ-agi d-yammeslayen γef tayri taderγalt, d nekk i γer d-terra\nnnican, ḥulfaγ teẓra anwa i d nekk, acku γas ffreγ isem-iw, ul tesderγel tayri, yettuγal am wedlis yeldin, ẓerren akk yemdanen\nanwa i d bab-is d wayen yellan deg-s.\nΓas akka ccan-nsen meqqar deg ul-iw, ur ssnenniγ ara ayagi neγ γas akken acemma n usnemmer yella mačči d ayen akk uklalen i yeslan, kra kan.\nAcku yennay-i wul-iw, ula d nekk d amdan i yelliγ, γuṛ-i azref\nad ssεuγ axxam. D tisselbi neγ ala?\nRiγ daγen ad iniγ, ẓriγ ulac axxam ur yekcim ccwal, anecta yettekki deg tmeddurt n yal tawacult.\nDacu kan yella ccwal yessawad´an aman γer temgeṛt, dagi ur yesεi ara wemdan azref ad yesseknu aqeṛṛuy-is.\nTtxil-wat ur d-ittarrat ara d aεeggal yennejlan seg axxam, yeğğa tawacult-is γas iḥemmel-itt.\n( UR ḤMILEΓ BABA, UR ḤMILEΓ WIN T-YEKKATEN ).\nMačči d tayri taderγalt tagi, maca d tasa tamcumt.\nEğğet-a& a nesselhut tirga-nneγ, a nedduklet γas ma di tnafa\nγer yeswi-nneγ, ad neslal tadukli i s-anemmager ayen yuṛğan a t-nessedrem, mačči d aseγḍel n wayen yulin.\nRrfed idles s tayri, mačči s terẓeg n yiles!\nAxxam tεus twuri, ur ikeččen laẓ γuṛ-s.\nRrfed idles s tayri, yeṛγa ma tceεleḍ-as times!\nG.M:Ay ameskar a gma, deg umaḍal n tlelli, yal amdan γuṛ- s azref ad yessufeγ awal seg imi-s, yal wayeḍ γuṛ-s azref ur yettak ara ameẓẓuγ-is ad isel.\nNekk ffkiγ-ak tameẓẓuγt, sawleγ-ak-d tidett n wul-iw war cceḥna gar-aneγ.\nNekk ḥemleγ Lunis amedyaz, ḥemleγt yerna s tussda.\nLunis nniḍen ur tessineγ ara, maca ur umineγ ara, ur riγ ara\nad amneγ neγ ugiγ ad amneγ yella deg-s wayen n diri i γef\nd-ttmeslayen yemdanen ( ahat d tayri taderγalt tagi )????\nUr yelli d cwal wagi.\nZriγ yal (tal) yiwen deg-neγ id-irezzun γer da, id-yettaken tikta, i yebγan ad yefk afud i tmeslayt γ-d-yessekren, d aεeggal i yella (tella ) garaneγ.\nS wamgared n leryuy d tikta i nezmer an-sali kra.\nYak ula d netta yenna-t-id: "Yal yiwen taqbaylit-is"...\nTtxilek ur reffu ara, tayri taderγalt iγef id-meslayeγ ulac win tezger deg-neγ, wa γef lwennis, wa γef Malḥa, ta γef caεban...Yal yiwen tayri-s.\n?????????????????????????????? - Tinin-is...\nUr rrfiγ ara a weltma, d imeṭṭtawen kan i ttruγ &ef twenza-nneγ.\nA win yafen iger-is, ad yif akk iger n medden.\nkaporal - Tinin-is...\nLewnis d Amedyaz-nneγ, yura isem-is deg umezruy n tsekla taqbaylit mazal-it yedder .tikwal qqarraγ i iman-iw sεiγ zzher imi ddreγ di tallit i deg yedder umengellat .\nIzwawen akken iten sneγ ur εebbedn ara imdanen, amedyaz, amaru, acennay neγ asertan d amdan am netta am wiyaḍ. d tigawt-ines d tikta ines ara t yerren yemgarad γef imdanen niḍen .\nLewnis d tidet macci d argaz asertan yettekkan deg ukabar, zemren as kellxen isertiyen it yifen tiḥerci mači tikkelt mači snat , as ndin ticerkett melmi isen yehwa. d tin i d tafellaḥt-nsen.\nLewnis yecceḍ asmi yeserfeq γef uselway n waεraben di Tizi , aya mači kan umeskar n umagrad-a it id yennan , tuget n iqbayliyen qqarent id, ula d win i tiḥemlen ẓran d tuccḍa i yecceḍ maca yugi wul-nsen ad yamen .\nIcebba-yi Ṛebbi umengellat ifaq s tuccḍa-ines , yewweḍ-as-d lexbar izwawen ur ten yaεjib ara ayen yexdem .asteqsi-inu tura d acu it yeğğan ad yenker ayen yexdem ? ahat yugad ad isenγes deg wazal-is deg ulawen n win it iḥemmlen ?\nyak netta id yennan : lqum-nni n zik icceḍ , tawacḍa tseffeḍ, muqqlet ar zdat tura !\nas iniγ ihi, err aḍar, ad timγureḍ ugar . kemmel abrid-ik, abrid n usnerni n yidles aqbayli s tmedyazt .thenni isem-ik ur izmir yiwen at yemḥu.\nasmi i nella di tallit nni n yiwen ukabar kan (FLN), immiren anagar imdyazen nneγ i yzemren ad d wten deg adabu, Mengellat, Maεtub,Idir akk d Ferḥat d abγasen, amezruy d inigi, nnan-d εinani ayen yettxemim wegdud ur yezmir ad t id-yinni, ihi ur ilaq ara ad as nettu lxiṛ.\nma d tagi n tucḍa n Mengellat, aṭas i yecḍen, nwan Butefliqa d tidett ad as ibeddel lğarya, acku asmi id yusa akken yeseγli-d igenwan, s uqemuc ur yeğği yiwet, aṭas msakit i g umnen ar deqqal ttwakelxen,\ndacu akken iqqaren akken " ur d itteffeγ ara ujegu deg amagerman" mačči d win i-tt-yesawḍen ar ssix (Butefliqa yella deg adabu seg 1962) ar ad tt-id-yekksen, Mengellat yecceḍ dacu yesurf-as wayen id yefkka i tsekla taqbaylit, suref-n-as isefra nni s inḥemmel akken di temẓi nneγ, s id nelddi allen nneγ γef izerfan id aγ i-tt-wakksen.\nulac ur necciḍ ara deg neγ.\nIgarrez imi nessaweḍ nesqerdic γef tlawin d yergazen nneγ. S ubrid agi kan I nezmer asen nenni: Hemma!\nAkken ad d-nuγal ar Umengellat, ilaq ad tεiwdem taγuri umagrd-iw acku ur d-nniγ ara deg-s amedyaz-a d yir argaz neγ amahil-is ur d-ewwi wara I tsekla nneγ. Anect-a ur as t tekssaγ nek ur as t tekksen wiyaḍ. Tamsalt attan anida nniḍen u akken walaγ aṭas seg wen i tt izeglen.\nDeg wawal-iw bγiγ ad ssekneγ d akken Amengellat tagara yagi inteḍ ar udabu, yuγ tikta-s. Idda deg ijufaṛ n tliluct n tmaneγt Xalida. Ilha neγ d iri-t, tefka yaγ akw tegwnitt ad d-nfek timuγliwin nneγ fell-as. Akka I d asqerdec, ulac win izemren ad issukes aqerruy-is gar tuccar n tmuγliwin n medden.\nMa d tamsalt nni diγen n "nek d anaẓur macci d asertan" ilaq as ad iḍleq yi-s cwiṭ imerreg-itt acemma. Yerna am akka akw i t-id nnam, icna tasertit, iwwet deg udabu deg yiwet n tallit akken, isqerdec tikta u assa idda d udabu: anect-a yakw macci d tasertit I isserwat? Nek iğğa yi bateγ!\nTura ma twalam d akken Amengellat, anagar ayen d-inna d wayen ixdem di tsertit, γur-es azref ad iwwet nneḥ γef tsertit assa, atan nek ur awen zmireγ ara!\nInni-t iyi-d kan ihi\nAmeddakel n Jiniral - Tinin-is...\nUsiγ-d kan a wen-d-iniγ belli Kaporal γur-s azref...\nKaporal wis sin, ameddakel n Jiniral.\nBelqasem - Tinin-is...\nA k regmeγ a gma ur ttṣeḍḥiγ\nAy-en akk-en ara k iniγ\nIḥuza-k wayeḍ ur i yezgil...\nWagi d awal-is, maca rriɣ-t-id i wudem n wass-a. Nek ur lliɣ d abugaṭu ines, ur lliɣ d anezzarfu ines. Maca imi d-yedda wawal fell-as, ula d nek llan deg-i aṭas iseqsiyen imi s kra ɣriɣ neɣ sliɣ ur iyi yeččuṛ tiṭ. Amek yezmer ad yaru wemdan ay-en i wumi ur iḥuss ara? Ma yura wemdan ay-en iḥuss, amek yezmer di tmeddurt-is, amek ad yawi i ẓẓraẓer(lexlawi), netta yettmal iberdan i wiyiḍ ?… ahat ger wawal t-tmuɣli n tidett, yella wa ; ahat llan imussnawen i wiyiḍ, maca d iɛlaḍ ɣer yiman nsen. Lemmer ad sleɣ belli Ccix Muḥend U-Lḥusin yezga deg wusu, netta yennan : «Bedd at-twaliḍ/ Lḥu a d-tawiḍ/ Qim ulac.», ur ttuɣaleɣ ara a d-adreɣ isem-is…\nMa t-taqsiḍt-nni n ufus n Lewnis, yella-d yakan ay-en yugaren ay-en…, maca i win ur teqqin teyri taderɣalt, akk-en tenna tinna. 30 iseggasen i-gcennu werǧin i d-iɛedda deg ENTV ; 30 n wussan deg yemmut Maɛṭub Lwennas, Lewnis yewwet 3 n tsaɛtin n ccna deg-s. Amek ?… squnnẓeɣ-tt.\nD acu kan, tira-s ad zegrent lewqat, a d-yegri kan way-en yura, wamma ass-agi yelli “awwur”… mi yewweḍ Takfarinas rran-t-id. Agambar ger iḍarren, ɣef wemnaṛ, ay-a d alkam(conséquence) n way-en. Tigi t-tisemḍay wamma micki imal wejgu, ɣellint-ed tassariwin. Agad yettnadin iweṭṭen deg uqerru uferḍas teǧǧa-ten tziri.\nAr demmani netta d aḥeddad n wawal, ulac win izemren a d-yini tidett nnig-es. Alamma, ma tidett n imeslayen temyezlag ɣef tin n tigi.\nNnig n Lwennas, nnig n ufus i wezduz, am wakk-en ugaren yedrimen ɣef wegdud aqbayli, deffir znezla n Bgayet, deffir tefsut taberkant n Tizi Wezzu,… netta iwala kan lmiziriya n wegdud n Lubnan… Tigi akº d asmekti, asqerdec, yal wa ad ibeṭṭen tamellult-is am wakk-en ira.\nSufet-iyi a wid iwalan… ma ccḍeɣ… tikelt-agi, kan.\n????????????????????????? - Tinin-is...\nTzemrem akk ad tefkem tiktiwin-nwen, ad tewtem deg-s neγ\na t-ssalim ccan-is, anecta γuṛ-wen tilelli.\nMaca ttxil-wat ( a wid yekkaten kan s lewhi ), ur d-ttadret ara imeslayen n tezlatin-is s leεwej, acku anecta ur d-yettawi ara lewqam i idles-nneγ.\nAmedya: Belqasem-agi usawen atan ijekkeḥ akk tazwara n tezlitt " ameddaḥ" yerna yezleg-as akk anamek-ines.\nNnaγ a gma atan telsiḍ-d ilibuḍen, tesrewteḍ akk iger n tgella d testent ( irden, timẓin...atg ).\nAsefru-nni yennay-ak fell-as ayagi:\nAm uεeqqa n yired yettfukti, mkul amkan ad ges yemγi,\nyefked tigedrin aṭas.\nWin yelluẓen ad ges yawi, win t-yeččan allen a s-ten-t-yelli,\nad as-imel abrid ma iεṛeq-as.\nAtan ihi myal yiwen taqbaylit-is! Myal yiwen s tmuγli-s s tigzi-s. Tella kan yiwet ilaq ad tt negzu akken ma nella, xarttum keccini a ????????????: iswi nneγ s umagrad-a γef Mingu macci d acemmet deg umahil ines adelsan, macci d asider deg iman-is s timad-is, macci d tiyita kan deg-s I waḍu. Ala, Amengellat, akken ibγu yelli iẓwer di tmedyazt, akken ibγu issen ad isenni awalen, akken ibγu issen ad iqqen awal ar gma-s akken ad d-isken tegwnitt I deg nettwali d nekwni ur tt neẓri, maca tineggura yagi tikli-s d udabu, antaḍ inteḍ ar ijufaṛ iqeddacen n udabu, teğğa yaγterẓeg deg allaγ.\nNek s timad-iw ur ttemεuqquγ ara mi ara slaγ I tezlatin ines. Tikwal kan mi ara d-yeni kra u netta s timad-is akken nniḍen I teddu, ittali-d ufwad-iw. Qqreγ as ayen? acuγer? acimi? ayγer? D tmara ur t erri. Maca llan aṭas n wid ara as yennin: "Awwah, sussem kan! Amengellat iẓra dacu I ixeddem. D awezγi ad iffeγ I ibardan!" Dγa imiren kan ad yuγal d amedya I medden, ad yuγal wudem udabu d win unejlus deg ulawen n medden. Anect-a nek ugiγ-t. Win icḍen icceḍ, isefk ad t id-nenni war akukru, war tugdi.\nDi tegzirt n Kuṛs (La Corse) kra n win ifγen acemma I ubrid neqqen-t, Irlundiyen n IRA kifkif. Tura nekwni a war aγ tawwweḍ ad nessiweḍ am nutni acku ula s umeslay ameẓyan yuγal ittwagdel "Hemma!".\nMa d taγannant I wacu-tt ara....\nAyuz i kenwi d kennemti akº,\nSsaεid Iεemṛac yenna-k di "Tasga n ṭṭlam" : Tidett am tafat. Tafat i swayes iẓerr yeẓri deg way-en iferken. Tidett tettekkes timedlin imedlen γef yeẓri ifuden tafat. Tilelli, tidet, tafat d abrid uγris...\nNewwi-d awal γef yiwen, s iḥulfan d tektiwin nneγ, ssarmeγ nemyesla yernu ulac wi yenneγnan deg-nneγ; akk-en ma nella nelmed gar-aneγ yis-neγ.\nAyuz i wesmel Imyura γef tegnitt-agi i γ yettunefken.\n???????????????????????????? - Tinin-is...\nA Mack a gma, tagi n wentaḍ deg ijufaṛ n udabu, ur ssliγ ara\nTella lfalṭa-nni tameqqrant n m´akken yesseṛfeq i wezger yerna nekk mačči kan dayen i γef rrfiγ, tesserfayi ula d tilin-is dinna.\nIεedda kra n wakud, uγaleγ walaγ s tmuγli n Kaporal-agi usawen, nniγ-as ula d amedyaz d amdan kan i yella, ihi ssurfeγ-as.\nNekk d iminig am kečč, deg mraw d sḍis iseggasen rezzfeγ snat\ntikkal γer tmurt, maca tzemreḍ ad tiniḍ amzun ur ğğiγ ara tamurt kra n tegnit tamcṭuḥt.\nAyagi d-tettmeslayeḍ iεedda nnig uqeṛṛu akken yeqqaṛ wagi i γef nettmeslay, maca yessefk ad ffruγ γef allaγ-iw tindict-agi tageṛdit ( noeud gordien ).\nSkud nettidir, nnsel\nazu a ???????,\nAtan ma ur tesliḍ ara d akken Mingu ikmumes deg ijufaṛ udabu, ak-in iniγ amek s yiwen wawal: uγalen netta d Xalida am iḍudan ufus!\nInna yas yiwen: mi sliγ ttuγ, mi walaγ cfiγ, mi gaγ gziγ!\nIdir - Tinin-is...\nbeau travail, awer kfun felanegh, yergazen ttlawin am kunwi nagh ma kun'mti, xas aken taεkumt ttazayant\nBγiγ awen-in erreγ γef ayen akw i d-tennam' - ass-mi walaγ mači d izen kan ar awen-in-aruγ, d Ğurnan! nniγ-as ad arjuγ ad waliγ acu akka ad d-inin wiyaḍ...\nSureft-iyi maca awal-agi i d-tewwim γef 'At Mengellaṭ i yedduklen d Xalida ( Taγyult ! ), d lbaṭel ameqwran !!!\nUr ẓriγ ansi i wen-d-yekka!\nIgad i yesεan di tkasiṭ ( video ) tadwilt-nni n Tmurt-nneγ anda akkan i d-yεedda Lewnis, as-εiwden a tt-muqlen... Ad teẓrem ayγer i d-nniγ akka !\nTamsalt-nni diγent n 'Zaεma ibeddel... tura as-yeqqar '' nekk d afellaḥ kan ! ''\nA tiyita nečča !! Cfiγ akka am ass-aγur-i ( Uqbel 1992 ), ssawlen-iyi-d s ya u sya, as-sleγ i lewnis ad d-yettmeslay di radyu tis 2. Yenna-yas dinna : Nekk d afellaḥ kan ... ur lliγ ara d amusnaw!\nSεiγ yiwet n 'entrevue' ters-ed di yiwet n tesγunt xilla-ya ( iseggwassen n 1980 ). Ula d dinna akken i s-yenna.\nAkken teqqar setti : Ah leqbayel ur yeqbil Ṛebbi !\nD lεib ... d lεib ameqwran ad d-nesnulfuyet imeslayen am wigi !! Diri win ittcemmiten wiyaḍ di lbaṭel ! Diri !!!!\nLukan di taddart i tellam, mazal lḥeq... ad ttuxeṭam kra !\nLukan ad xedmeγ akken xeddmen kra ... ad d-iniγ akw ayen zriγ γef Maεtub. Nniγ-d ayen ZRIΓ mači ayen sliγ !! Maca, argaz immut a t-yerḥem Yillew. Xas ixdem tiqṣidin ur iqebbel laεqel ... surfeγ-as, nekk yellan d yelli-s n tmurt-is... acku lemdeγ di ddunit-agi : ' Yal ameqwran neγ tameqwrant ttecḍen! ''.\nAma as-yini yiwen neγ yiwet deg-wen akka neγ akka : Nekk ur yi-ttili Lewnis ur dwalik ! Ur lliγ ara ula s yiwet n temnaṭ n tmurt n Iqbayliyen nekk yid-es. Maca ilindi ruḥeγ zriγ-t-id di taddart-is.( Imar dγa i d-skefleγ belli urzen iẓuran-iw γer wid n Maεtub. Ar yiwwas awen-tt-id awiγ teqṣit-a) Ayen walaγ... neγ ilaq ad d-iniγ ayen ur walaγ ara deg Yiγil n wammas, yeğa-yi ṭṭfeγ deg tikti-inu : Lewnis d argaz !! D argaz yifen ayen din n yergazen... d acu kan .. mači d win yettaṭafen asawaḍ ad yessawal s ya usya yyaw ad teẓrem acu xedmeγ !!! ( ẓriγ llan wid i yfehmen aniwer rriγ imeslayen-agi ... )\nYenna-yi-d yiwen n ucennay ameqwran deg cennayen-nneγ : '' Anef kan i yeqbayliyen... lemer ad ẓren ayen yexdem Lewnis i tmurt-is ilaq akken ma nella akw, as-nanez ! Maca, γur-neγ, merttif win nif, wala win i γ-yifen !! A nettqejim deg Waεṛaben as-neqqar : D sḥab n la pensée unique, netta yuγ lḥal d abrid-nsen i netṭef !''\nTawacḍa : YECCEḌ! Maca... tamezwarut, anwa ur necciḍ ara...??\nTis snat : Acḥal di librubru-agi nneγ 'a la mode' i t-yezwaren γer twacḍa-nni... Micki yiwet neγ yiwen ur yettmeslay i ccetla-s s Teqbaylit, ur qrib ur εaḥal, amek yettunefka aya : Mači d afus i kkaten i leḥkwem !??\nMicki IMUSNAWEN ( Inelmaden, Linguiste...atg ) arraw-nsen ur zrin ara ula d acu d Baba neγ yemma s Tmaziγt, d acu-t winna ? ( La promotion de la culture berbere !)...\nImar ak-qqaren : Ayγer iruḥ ittekki di l'année n l'Algerie di Fransa!?? Ur zriγ !! Wissen ayγer !! Imken yedda d agumi ! ( Neγ aḥerki akken i s-qqaren anda nniḍen )\nNekk lḥasun, akken qqaren γur-neγ : Win icčan tayaẓiṭ n Yiflis, ad iheggi tinn-is ! ḥderet acu i d-tessnulfuyem ... Acku lbaṭel nesbabbay γef wiyaḍ ... yibbwass ad d-yezzi fell-aγ !\nMa i lebni, aqli ad dduγ-yid-wen ay ayetma, ma i uhuddu... nekk xḍiγ !\nMa tebγam a neḥasbet imeqwranen i yecḍen ilaq a ten-nesεeddi akw di leḥsab. Mači kra asen-neqqar i txedmem!? wiyaḍ asen-nettsusum !\nMa am nekk, qebleγ a nḥasbet kra n win yecḍen ... Ekkeret, maca d tirni ! Ulac win ar a nezgel. A tt-id-nebdu akkin akkin i ṭṭrad n 54... A tt-id-nebdu si Yaaṭaren ( Les Yatagen, akken ersen di lekwaγeḍ )...\nAtan ihi, niqal mači d lğunan, tura yuγal d win!\nSmareγ-d ayen yellan di tculliṭṭ-nni acku tecčur !\nΓas ayen d-yura Mack γef Lewnis qessiḥ nezzeh maca aṭas iqbayliyen i yesεan tiẓri-yagi γef umedyaz-nneγ. Mack diγen am akk wid yekkaten ass-a deg Lewnis ḥemmlen-t. Aḍris amenzu i d-yerra Mack deg usmel-a d tamedyazt n Lewnis.\nA Tansa, a weltma, ur ḥṣiγ ara d acemmet ma yenna-d yiwen wahin neγ wagi yecceḍ. Zik ma ad qqimen imdanen agraw, yal yiwen γur-s azref ad d-yefk tidmi-s γef ayen yeḍran neγ ayen yeẓra. Tidmi-s, d ayen ibanen, d ayla-s kan. Ad tuγal d tin n wegraw ma ad mwatan akken ma llan neγ tugett seg-sen fell-as.\nCfiγ γef yiwet n tikelt deg yiwet n taddart n At Ziki, aggur nutni d amqelleε ma ad xeṭṭin yiwen akken ilemẓi i yuraren agambar deg tala neγ ala. Ar deqqal ur ittwaxeṭṭa 'ra. Ilemẓi nni d yiwen uqcic uḥdiq, wid akk d-yennan ad ittwixeṭṭi, ẓran d akken d win yexḍan i texnanasin. Maca yurar agambar deg tala. Isuḍaf n taddart ur qebblen ara ayagi imir-nni. Ayyur nutni d amqelleε γef-aya. Ar deqqal ur ittwaxeṭṭa 'ra. Medden ayen iṭṭfen deg allaγen-nsen γef ilemẓi nni dakken d uḥdiq, d win yexḍan i texnansin, acku yeqqim kan akken almi yuγal d argaz. Ahat ḥaca nek i yecfan γef tedyant-agi ass-agi.\nAzal n weḍris n Mack daγen d awal-agi i d-yernan fell-as, d tidmiwin-agi meṛṛa, yerna s teqbaylit. Jebdeγ deg umrar yenhez wudrar. Ihi ma yessefk ad yejbed yiwen deg umrar akken ad yenhez wudrar, ihi win izemren ijebd-it. Lewnis, d win iḥemmlen tameslayt-nneγ. Ihi ma ad-iẓer tuzzma-yagi d-yellan fell-as, ssarameγ ad as-yini: "awi-d ukan imi s teqbaylit, wannag tidett-s ad d-tuγal ad d-tban." Imdanen ad cfun kan γef Lewnis amedyaz, γef Lewnis amγar azemni akken s-isemma Mack dγa.\nGoethe, amedyaz almani, ass mi kecmen iṛumyen ar Lalman, iceqqr-as i Napoleon tazwara. Ma γas Napoleon mači d Buteftef, Buteftef mači d Napoleon, Goethe, ar warraw n tmurt-is imir nni, icemmet iman-is. Napoleon, netta, issuli ccan n Goethe. Ass mi t-yemlal tikkelt tamenzut, yenna: "Wagi d tidet d argaz.", "C'est un homme".\nMaca ar zdat Goethe yura "Takwin n Epeminide", "Des Epimenides Erwachen", anda d yewwi γef takwin n wegdud almani mgal imnekcamen ifṛansiwen. Imḥudda n Goethe, qqaren, aceqqer i s-iceqqer i Napoleon d aceqqer n unaẓur mači n usertan. Ma d win yuran "Takwin n Epemenide", d asertan d anaẓur, neγ d taẓuri tasertant.\nWissen ahat ad yezmer yiwen ad issemlil snat n tlufa-ya, tin Goethe akk d tin Lewnis. Ar γur-i, yella wanda mlalent, maca yessefk ad issalqi yiwen asentel ugar.\nAzul a Winna, Azul a Mack, Azul akw,\nYiwwas di taddart-nneγ ( iseggwassen n 80 ) , uγalent-ed tlawin si lexla, ttmeslayent. Ziγ-enni imi wḍent γer iqwiren-nsent γer tafrara, ufant-ten ssan akw s yifrax yemmuten. Yuqaa-itt umeslay di taddart γef acu akka yeḍran. Acu akka yenγan ifrax-nni.\nTekker taddart tennejmaa γef ayen akka yeḍran. Inṭeq-ed yiwen yenna-yasen iwala leflani, ittuqam ddwa i weqwir-is.\nAss-mi steqsan winna ( Mačči d kečč a WINNA! ), yenn-yasen d tidett uqmeγ ddwa. Nnan-as ayγer, yenna-yasen acku ifrax ččan-as akw akwbal yeẓẓa, yaaweq amek asen-yexdem, yerra-yasen ddwa.\nTekker taddart, twala imi ifrax mmuten s ddwa-nni, ihi ula d imdanen tezmer aten-tenγ! Aaddan xeṭṭan-t am netta am twcult-is! Nfan-tent si taddart. Nnan-as yal win ar a sen-yemmslayen neγ ar a yḥedren lḥerk-nsen, ad yefk lḥeq. Di lweqt-nni d xemsalaf i yal tikelt, i yal amdan meẓẓi meqqwer.\nTekker setti, truḥ γer tejmayaait. Tefka-yasen idrimen. Inṭeq-ed yiwen yenna-yas acu ten-wigi. Tenna-yas, leflani yecceḍ ! Meḍlet-iyi d tamuddert ma tebγam, ur zmireγ at-id-mmagreγ netta neγ yiwen deg wexxam-is, ur neṭṭqeγ γer γur-sen. Tenna-yasen, meqqar axet si tura idrimen n uxeṭṭi-ni ar a yi-txeṭṭim. Ass-mi i s-nnan ayγer, tenna-yasen ass-mi tedjdjel ulac akw win ibedden γur-es, ḥaca argaz-agi d tmeṭṭut-is i tt-ijemaan ass-mi truḥ γer temdint n Lzayer. Tenna-yasen, ihi ass-agi, ma tessusem-as i taddart, ma tenna-d kan akken i d-tenna taddart, d nettat i d yir ccetla.\nAkken i d-tenniḍ a Winna, amur ameqwran n Yeqbayliyen ahat mačči am nekk i ttwalin taluft-agi.\nSureft-iyi maca d ta i taqbaylit-iw ... D ta i sneγ, d ta i lemdeγ. Seg wass-mi i d-kkreγ, d ta i yi-ṭfen afus. Ur zmireγ ad d-iniγ kan ayen bγan ad slen Yeqbayliyen, i wakken ad aadleγ d watmaten-iw.\nAkka ... Imal ad d-yefru timsal.\n"" YAL WA TAQBAYLIT-IS ""\nUr zriγ ara d anwa-t "wallaγ" i d-yesnulfan anza-ya, maca, akken i d-ekkiγ awk tutlayin, ulac anda qqaren awal uccmit am wa, ala di teQbaylit. I wacu?? Yal/tal yiwen(t) d amejeṛṛam neγ amek?\nWerğin sliγ-as i yiwen yenna-d: " yal/tal yiwen(t) s tefrensist-is, s telmanit-is, s taεrabt-is, s tqerčmanit-is... "\nDacut unamek-is ugejdur?\n- Yal wa ad ijedder taqbaylit akken i s-yehwa, ulac wa' s-d-yini. Mi tiweḍ anda yiwen ulac dacu ad yini, ad yessufeγ ta n "yal wa s teqbaylit-is"... dγa nekna-yas i uwezγi.\nMengellat yesqedec-it ula d netta, iγil d cciεa i yiwi.\n- Yal/tal wa(ta) s teqbaylit-is, amzun a k-yini yiwen: bbla flan d flantegga ar d awal-is i d uγdim (akka am Menguellat dγa), netta werğin yeẓra amek i ttaran icuraf γef useqqif.\nWin i s-yewten afus i wezgen n wemdan, yiwen n webrid kan i s-d-yeggran: ad isuter asuref ar yezwawen. D ta i d teqbaylit.\nwid akk id yefkkan tidmiwin nsen γef umagrad-a stεerfen dakken Mengellat yecceḍ, dayen teddez tebrez.\ntura ma yella neqqaz nrennu akk'agi ur ḥsiγ ara ad neffeγ deg texmiṛt agi,\nad neğğ taluft i wmezruy daya.\nwaqila yekfa w-awal,\na yuḥdiq fhem ḥeses : inaΓ'd tlata temsal ur yesΣi lqim\ntiririt: tlata temsal ur nesεi lqim:\nyir aε'kwaz nğer naΓ qim\nyir aΓyul n'ğaε naΓ qim\nyir rgaz hḍer naΓ qim\na yuḥdiq fhem ḥeses : inaΓ'd acu id yeṭṭağa bu tissas\ntiririt: bu tissas yeṭṭağa-d bu tissas\nyeṭṭara laεdu ar tilas\nufhim yeṭṭağa-d ufhim\nimdukwal rezzun-d fell-as\naΓyul yeṭṭağa-d aΓyul\nmenwala iΣeba fella-s\nNek γuri tamawt γef tira agi : "yal/tal yiwen(t), yal/tal wa(ta).."\nWalaγ-tt deg kra n tedmiwin agi ufella u greγ tamawt aṭas i yettarun akka.\nTamezwarut akken ssneγ ur cukteγ ara neqqar "Tal" yiwet maca "Yal yiwet".\nTin γer-s, ttwaliγ ur γ-terri ara tmara a nettaru akka i wakken kan a d-nesken nquder tilawin daγ netta ttwaliγ ulac dacu d-icudden amalay (masculin) d wunti (féminin) n tjerrumt γer yergazen d ttlawin. Akka kan i leḥḥun yilugan n tutlayin yesseqdacen amalay d wunti (tafransist, taṭelyant..). Amedya, m'ara d-nini:\nYal yiwen amek yettwali timsal\nTutti vedono le cose come vogliono...atg, dagi ddant-d ula d ttilawin acku imi tutlayin agi sseqdacent amalay d wunti, γur-sent alugen d-yeqqaren : ma yettunefk i yisem ad yesdukel amalay d wunti, tawṣit n yisem nni yessefk a tili d amalay.\nTura ma llan wid yettwalin alugen am wa ilul-d deg tallit i deg ttwarekḍen yizerfan n tmeṭṭut aya d ttamacahut nniḍen, maca ilaq a neḍfer tajerrumt akken tella ass-a u a naru akken yessefk am nekni am wiyaḍ, acku ma truḥ di tigi .../.., (..) aḍris n tsekla ad yeqqel n tusnakt (mathématiques). Tagi d ttidmiwt kan lḥaṣun nek d abrid a d-ssawal Tjilbant a tečč a qerruy-is..\ntamsalt-a n "yal/tal" waqila m'ur zggileγ ara llan-t temnaḍin ideg i qqaren "yal" llan-t tiyaḍ anda qqaren "tal", nekk lxarṣum tikkelt tamzwarut i yesliγ (i γriγ) awal agi "tal" deg ungalen n Σmer Mezdad :\n"....almi iγzwaren ar tal tama n tmusni." deg "TUΓALIN".\nma d tagi n umalay d wunti waqila akka id nni-ḍ akka a Ḥlima i yella lḥal, acku m'ara neqqar s tutlayin nniḍen ur d nettmlil ara aεkaz nni (/) yesemgiridden gar wunti d umalay (tagi mačči d tamḥuqranit n tlawin, d tajerrumt id iqqaren akka).\nYidir yura "tt" s snat tneqqiḍin s wadda ur zṛiγ ara iwacu !!???\nihuh, ziΓen ulac akwya deg-neΓ...\nahya din reb, deg-mi tεaran ar yeṭazal\nRiɣ a d-rnuɣ kan yiwen neɣ sin wawalen ɣef way-en i d-nniɣ d way-en i d-tennam kunwi.\nTamezwarut ɣef wid yemmuten, ur d-ttadren ara medden ay-en n diri deg-sen, ayɣer? ɣef wakk-en : 1) ulac-iten akken a d-sfehmen timsal; 2) ur ddiren ara akk-en ad rren aḍar neɣ ad beddlen abrid, ma yella ccḍen yiwet neɣ snat tikwal. Maca ttadren-d medden ay-en yelhan nseni wakken ad slemden i tsutiwin i d-iteddun, abrid iwulmen.\nTis-snat ɣef wid yeddren : wid yeddren ata da, yella yesla awal n diri fell-as, yezmer ad yerr tiyita, ɣef wakk-en iwala anwa i s izegren tilas. Ma yella iɛemmed yeẓra, tasusmi terna, winna d “ccah!” yehwa-yas.\nNekkini ur s zmireɣ ara. Deg tin isefra, yezga, awal yebna ɣef lsas… Ahat imi ur ssineɣ ara, netta ur d-yenni, deffir. Ixeddem, nek selleɣ-as.\nƔef way-en i ɣ (iyi) id-yenna : Ay-en i s ileɛben ur s tezmireḍ ara… xemsin mi ara mmten, a d-kkren meyya… yessen si zik… ay-en ur nessin ass-agi.\nTayeḍ, deg wasmi i d-luleɣ werǧin sliɣ “tuccḍiwin”, ssneɣ awal yecceḍ; yettu semman yiwet n tikelt… neɣ ala? Ihi ɣef way-en i d-tennam, d ay-en i d-nniɣ :\n1) yecna ass n 40 wussan n lmut n Maɛṭub Lwennas… neɣ ala!\n2) yecna i wegdud n Lubnan… neɣ ala!\n3) yesxedm-ed icennayen i useggas n Lzayer di Fṛansa… neɣ ala! Deg tefsut taberkant n Leqbayel;\n4) Icekkeṛ-ed Xalida… neɣ ala!\n5) iceqqer i wezduz… neɣ ala!\nAceqqer-nni, nek, wi yi icban ulac deg-s, i win iran tiktiwin…\n- Win ur nri ad yecḍeḥ, ur yettṛuḥu ɣer tmeɣra. Ma iṛuḥ yebna fell-as… neɣ ala!\n- Kra n wi iran ad yefṛeḥ, tamḍelt ur d-tewwi tazzla. Tazzla tɣunza tuffra… neɣ ala!\nAyɣer ur ɣ d-yenni ara : “Ay-en s inelɛeb ur s tezmirem ara; Laṣel a t neqleb, a s negzem tirga ɣef tara. A d-yili leɛǧeb s ur tuminem ara, ma d nek d lqaleb, a wen mleɣ anda-tt tussna…” Si zik akk-a i tella, nessen akit anwi lejdud, yak akk-a i tt id-nufa. Ma nekki ẓeyyreɣ leqyud (ur ibeddel wara… sell “Yenna-d wemɣar”)nzan, a nenz am nutni.\nNnan-aɣ at zik-nni, diri wi inekkṛen lejdud… neɣ ala!\nAkken a nfakk awal ;\na) i win iran a t id-yerr ɣer webrid, d netta i yeccḍen;\nb) i win iran a t yenkeṛ, yecfu ɣef imeslayen;\nc) i win iran ad iẓer, ad yecfu yeldi allen;\nd) wagi d awal kan, xas meqqer, ad yili i t yugaren;\ne) ma ɣezzif leɛmeṛ, a nmesgarad isallen.\nMa netta d afellaḥ, d acu-t Weqbayli ur nessin ula ad yestenyi? D acu-t Weqbayli ur nuri? D acu-t Weqbayli ur necni? D acu-t Weqbayli ur nuli? Iniɣ, d win ur nudi.\nA naṛǧu tasfift i d-teddun, wamma nekkini, aql-iyi a ssenduyeɣ aman. Dda Yidir yewwi-yi-d lmecmac, maca nekkini d lxux i ttḥibbiɣ… maca winna ɣur-es tudert, ɣur-es aman, yif-it lmecmac yeskawen imi. Akken at-tuɣaleḍ ɣef ṛebɛa mi triḍ at-tesweḍ a k id-iban lgaz di sseḥṛa.\n1) tuccḍa yiwet, ulac snat neɣ a t-tuɣal d aɣelluy… (win ɣur-es amedya n teqbaylit anda yella wawal “tuccḍiwin” a t id-yazen);\n2) Ḥaca ma yella tuccḍa n ufellaḥ tugar tin n umussnaw i yi icban. Ɣef wakk-en ass-agi ur yezmir ara yiwen ad yewwet di Rimbaud, ɣef wakk-en isefra-s zegren lewqat… wamma asmi yella d ilemẓi Verlaine d lbaz ɣef tuyat…\n3) ula d Xalida tecceḍ, ayɣer a tt nerkeḍ, a tt nerr d yir tameṭṭut? Tga ay-en tessaweḍ, yak tuccḍa tseffeḍ, afellaḥ ugzir yettu-t… Tira-nni yugi lmut, at-tuɣal d lqut, i-wmezruy yugaren ṣṣut.\nAzul a belqasem,\nNekk riγ kan ak-iniγ "tanemirt s tusda". ayen d-turiḍ yecbeḥ aṭas. Aḍris agi aneggaru la teqqareγ as-tt-εawadeγ taγuri. Iruḥ am akken d asefru yernu yeččur d anamek (lmaεna)\nTgerrez aṭas tmedyazt-inek!\nyeΓl-id igenni dΓa\nNnaṣeṛ - Tinin-is...\nSurfet-iyi a d-uγaleγ. A d-greγ yiwet n tamawt imi tura i yi tuγ selleγ i taγect "A mmi...", ḥṣiγ tessnem-tt akº.\nGer umeslay n win yeγran aṭas ur yessin ara ddunnit d wid n "baba"-s ur nγri maca yessen, kkseγ-d abruy-a d-yeddan dagi. Mi s sliγ, ufiγ deg-s kra n tririt i tuttriwin nwen. Atan :\nMa εeğben-k imeqqranen\nMa tṛuḥeḍ γur-sen\nAt-teẓreḍ acḥal i tγelṭeḍ\nMi ara tawḍeḍ gar-asen\nMa yella a k qeblen\nIfen ak akk-en ḥeṛcen\nMa a k ḥwiğen ak anfen\nKksen-k mi ara tt id-tessewweḍ.\nTwalam... yenna-t qbel ad as teḍru. Wissen dagi ma ilaq wesnas (application) n wanzi-nni yeqqaren "Eg ay-en k nniγ, ur tegg ay-en giγ", amzun akk-en tameddurt n Lewnis ur telli ara d amedya i medden. Ay-agi ur yelli ara, mačči akk-a i yella lḥal. Ahat Lewnis yenna-t asmi t yenna maca taggara-agi yessufeγ abrid anida n iḍen. Ahat yemxel neγ allaγ yeftel... yezger asif ur d-yeqqel. Ahat daγ asefru mačči ines, yugem-it-id si tliwa ur nessin ara : tisekliwin n tmura iḍen.\nWagi d asqedec i tussna d tsekla, ur yelli i umennuγ d tuffra. Ur yessulef ara a nezzwer urfan i leεqel.\nSlet i taggara n taγect, d lewṣaya, d tahrayt i usentel n win iran adabu : awal aneggaru n baba-s.\nTaγect "A mmi" yerna-d fell-as umedyaz Essaid At Maamar asefru igerrez deg iseggasen yezrin, netta yeqqar-as "A baba". Ikemmel deg-s i usqerdec nni kan ger ubabat d mmi-s maca n tallit agi i deg nella akka, d izen i wid d-tufa tizi n wass-a.\nsmuzget daγen akken yessefk i wayen i γef iweṣṣa ubabat mmi-s γer taggara n usefru. Ruḥ γer dagi a s-tesleḍ:\nWejṭuṭi d agrud amecṭuḥ yesmuzgut i yimeqranen.\n???????????????????????????????????? - Tinin-is...\nA win yeznuzun urfan, ur d-aγ-d-ttaded γef wemnaṛ.\nNeεya deg uberrez n wussan, ur d-aγ-nettağğa lxetyaṛ.\nNeεya di twakksa usennan, i la γ-yettṛağun assen,\ndeg webrid yuṛğan adaṛ.\nihi aken d yenna bu ????\nnessen kan ad n-ini, naγ a nesuget awal, af ayen ur nesεi iwzi.\nsi zik, neqar it deg meslay:yemut ilindi ḥeznen-as assegwas-a\nTanemmirt a Yidir.\nUr ttafeγ ara d-rnuγ...\nMenwala seg Wehran - Tinin-is...\nAzul. Nniγ : A d-iniγ neγ ur d-qqareγ?! Maca, imi i ken-d-ufiγ akk da, nniγ ayen ur d wen-yehwi ahat: Wissen acimi i nezga nzeddi ger At Mangellat amdan akk d umedyaz?!\nMaca, xuḍi nesεa-tt si zik akka. Yenna Lewnis amedyaz:\n"Mi d-yeffeγ wergaz deg-neγ\nD nekkni ara yezwiren γer-s"\nTettum isekraf ( lḥebs)-nni n Lḥerrac, tettum ayen akk yecna?! Akka ay d nekkni s leqbayel.\nAseggaz ameggaz ay atmaten.\n"Menwala" seg Wehran\nLewnis ur illi d acenna ur illi d aseratan( ur izmir ara ad illi d asertan imi ur iγri ara)!Ait lamjilat d akumiṛsi am wiyaḍ: iznuzu tizlatin-is!hada makan!!\nTura llah ibarek yuγal d "la sarl ait menguellet et fils"!\nD ayen iteddun nezzeh!xir ma isaa lluzin !Rnu ussan-a ilmend n 40 iseggasen deg ibda lkumiṛs agi;xalti lḥukuma taaṛeḍ-it-d ad yeg kra n tmeγriwin "fi ittaṛ"lzzayer d tamaneγt taaṛabt n yedles!Ad twaliḍ xwat-k leqbayel ad k-qqaren d la coincidence kan wamag netta jamais ad iqbel tigi.\nNwan aeddi kan ad tsedduḍ lkumiṛs!\nZlut tixsi rnu-tawren ......d tameγra γur-wen\ntamaziγt di llakul!!!!!!!!\nBγiγ ad s-iniγ i Mack tanemmirt γef lartikl agi inek!aṭas i ittxemmimen am kečč !D ayen illa (ilhan daγen)id-tenniḍ!Ttṛajuγ" bi faṛiγ ssabṛ "laṛtikl nniḍen γef wiyaḍ!!\nAmzun - Tinin-is...\nWaqila ur tessineḍ ara d acu i d asertit ?! Lewnis yettmeslay‑d ɣef temsal iceɣben medden s umata, timsal, nezmer ad d‑nini " n txelqit " ...\nIghemmerasen - Tinin-is...\nladγa mi akka ara t-ssenhar Xalida am uzgar deg qḍar...D tidett iẓwer di tmedyazt ma d ayen nniḍen iqfel. Ihwa yas kan, yifi-t limer irkid issusem, meqqar imiren ad iban...


Q=12	C=0	SS=0	LS=6	PS=6	DC=0	LC=0	SD=0	BS=1	G0=14	G1=9	G2=3	DLID=ber_Latn	BODY=Azrem : Tameẓla gar ileqman - Wikipedia, tasanayt tilellit\nAzrem : Tameẓla gar ileqman\nLqem n wass 5 Yebrir 2019 à 12:49\n100 octets ajoutés , 1 n useggas aya\nLqem n wass 11 Yebrir 2013 à 12:02 (beddel)\nLqem n wass 5 Yebrir 2019 à 12:49 (beddel) (ssefsex)\n'''Azrem''' ([[asget]]: izerman) d [[aɣersiw]] agelmaḍ,[[Timraradin|amrarad]] n [[tit idammen isemmaṭen]] yeṭṭafar [[adu-tfesna]] n [[Tizermatin|tzermatin]] deg [[Tafesna|tfesna]] n [[Timeskebrin|tmeskebrin]] [[tafekka]]-nnes d tusdidt (tarqaqt,) d taɣezfant, ur tli ara (tesɛi) iḍarren. Azrem ur yesɛi, imeẓẓuɣen, wala taɣect, wala irgalen. Llant 19 n [[tawacult (tasnudert)|twaculin n leṣnaf]] n yizerman yerna ass-a, ttwassnen 2.900 n leṣnaf seg-sen.[[Talmest|telmas]]\nAmur ameqran seg yizerman tteddren deg tmura yeḥman[[Anezwu azeɣlan|izeɣlen]]. Aglim-nsen d alewwaɣ yerna tdel-it tekbert. Izerman sɛanlan [[Asekkud|iẓri]] igerrzen, yerna ssuffuɣen-d iles-nsen akken ad ḥulfun[[afray|fruyen]] i lbenna[[amṭay|wemṭa]] n lhawa[[Azwu|uzwu]], imi s yiles-nsen ay zemren ad ḥulfunfruyen i "rriḥa"[[asekdu|wsekdu]] n wayen ay d-yezzin fell-asen. Izerman ur sɛin taɣect, maca zemren ad ṣeffren. Amur ameqran seg leṣnaftelmas n yizerman tteddren ɣef wakal, maca llan-t kra n leṣnaftelmas ay itteddren deg wamanw[[aman]], yerna llan ula d wid ay itteddren ddaw wakalw[[akal]]. Izerman, am wakkyekk leṣnaftilmas n yigelmaḍen[[timeskebtin]] ( tizermemmuyin, ifekren, atg...atg), usren (ḥwajen) ad ssiẓnen tafekka-nsen i tfukt, acku idammen-nsen d isemmaḍenisemmaṭen yernaakken ḥwajeni yusren ad srekden taẓɣelt-nsen. Ɣef waya ara naf amur ameqran seg leṣnaf n yizerman ddren deg tmiwa tiẓeɣɣalin n umaḍal.▼\n▲Amur ameqran seg yizerman tteddren deg tmura yeḥman. Aglim-nsen d alewwaɣ yerna tdel-it tekbert. Izerman sɛan iẓri igerrzen, yerna ssuffuɣen-d iles-nsen akken ad ḥulfun i lbenna n lhawa, imi s yiles-nsen ay zemren ad ḥulfun i "rriḥa" n wayen ay d-yezzin fell-asen. Izerman ur sɛin taɣect, maca zemren ad ṣeffren. Amur ameqran seg leṣnaf n yizerman tteddren ɣef wakal, maca llan kra n leṣnaf ay itteddren deg waman, yerna llan ula d wid ay itteddren ddaw wakal. Izerman, am wakk leṣnaf n yigelmaḍen ( tizermemmuyin, ifekren, atg.), ḥwajen ad ssiẓnen tafekka-nsen i tfukt, acku idammen-nsen d isemmaḍen yerna ḥwajen ad srekden taẓɣelt-nsen. Ɣef waya ara naf amur ameqran seg leṣnaf n yizerman ddren deg tmiwa tiẓeɣɣalin n umaḍal.\nYettwakkes-d seg "https://kab.wikipedia.org/wiki/Uslig:MobileDiff/76503"


Q=1	C=0	SS=1	LS=0	PS=0	DC=0	LC=0	SD=0	BS=5	G0=99	G1=46	G2=12	DLID=ber_Latn	BODY=Mmi-s n Muḥ n Muḥ - isallen.info isallen.info\nMuḥ n Muḥ yesɛa-d mmi-s, isemma-yas Muḥ Amecṭuḥ. Asmi yewweḍ d argaz Muḥ Amecṭuḥ-agi, yebɣa a s-yerr lxir i baba-s, yebɣa a t-iceyyeɛ ɣer lḥiǧ. Yenna-yas a d-tessirdeḍ iɣsan-ik meqqar, aṭas n ccrab i teswiḍ zik. Dda Muḥ ur t-yeɛǧib ara laḥal maḍi, ddin-agi ɣur-s d timucuha kan, meɛna mi iwala mmi-s d wat taddart ɣunzan-t, yeqbel. Yenna i yiman-is, tura nekk d amɣar stuffaɣ, aqabac sserseɣ-t, acu yellan ma ruḥeɣ !\nMaca ul-is ur t-ihenni ara ! Yeqqar kan wḥed-s wḥed-s : amek armi nekk di laɛmir nekcim ɣer lakul, ur ssawḍen ara a yi-ssamnen s tqulhatin-nsen, netta yewten acḥal iseggasen n leqraya la yi-d-yettmeslay ɣef yemdanen ara d-yeffɣen ddaw n tmurt neɣ ɣef Ɛezrayen yekkaten deg wid yemmuten ! Yerna, ayɣer mačči ɣer walebɛaḍ n tmura irebḥen ara yi-iceyyeɛ ad merrḥeɣ ɣef yiman-iw !? Meɛna ssḥefḍen-as lḥasanat ula d netta ! Yessufeɣ-aɣ targit ɣer tayeḍ !\nTikwal yeqqar-as i tmeṭṭut-is : ahat d lmakla-nni i sen-d-ttaken zik di lakul i t-yerran akka, neɣ d alebɛaḍ n leǧnun i s-d-yestewtewn ɣer umeẓẓuɣ asmi yetturar deg izenqan ur nzeddig ara ! Acḥal d abrid i m-nniɣ ttakk-as ad yawi učči deg wexxam, ur t-ttaǧǧa ara ad yurar di berra, atg, maca hder neɣ qqim, ur tettaɣeḍ ara awal ! Faḍma, tameṭṭut-is mi tt-id-yesmektay ɣef aya, teqqar-as : ccah deg-k, asmi i yi-yesselmad taẓallit tferḥeḍ, teqqareḍ-as nettat yelha-yas ! Tɣileḍ dayen ur d-yettnaqal ara uqerruy-iw di lqaɛa ! Ussan-nni Muḥ n Muḥ yeqqar-as i mmi-s, tilawin ḥemmlent timucuha, ddin-agi yerna fell-asent.\nAsmi meẓẓi Muḥ Amecṭuḥ yettzuxxu yis-s baba-s aṭas. Ama di taddart ama anda nniḍen, ala fell-as i yettmeslay, yerna imi d amezwaru di lakul, win yemmuger a s-yini acḥal i d-yeṣbeḥ mmi-k, uɣalen kerhen akk qessam-is a t-walin. Uggaden ad yawi abrid ur nenǧir ara, win ur ssinen ara. Tura mi meqqer yeqqar-asen yeffeɣ-iyi afus, ɣer yemma-s i d-yeffeɣ. Ma d medden armi d tura i t-ḥemmlen, qqaren-as; tura atan am netta am wiyiḍ, yessers-it-id rebbi, ula d baba-s yellan d asekran a t-iceyyeɛ ɣer lḥiǧ.\nDi ddurt-nni mi d-yewweḍ ad iruḥ Muḥ n Muḥ ɣer lḥiǧ, Muḥ Amecṭuḥ yesɛa-d mmi-s! Ferḥen akk At wexxam, ma d iminig yeggugem kan, yenna-yasen semmit-as meqqar Muḥ Ameqqran, ad yeṭṭef amkan-iw. Nekk ẓriɣ asmi ara d-uɣaleɣ lḥaǧ ara yi-teqqarem! Yeddiguti Muḥ n Muḥ deg wussan-nni ineggura. Imɣaren n taddart ttaɛraḍen a s-xedmen lkuraj, maca yugi a sen-iḥess, yeqqar-asen : yeɛǧeb-awen lḥal, tɣilem yerna-d yiwen ɣer teɛrust n lǧameɛ ! akken i s-yenna uqelwac tura aql-aɣ akk s tmira ! Mbla qessam a limer mačči d idrimen-nni iṣerref i yi-iɣaḍen ma ruḥeɣ.\nIɛedda lweqt acḥal ɣef asmi iruḥ Dda Muḥ ɣer lḥiǧ, lḥeǧǧaǧ akk uɣalen-d ala netta ! Muḥ Amecṭuḥ yebda ikeččem-it lxuf, di tazwara yezɛef fell-as, iɣil d idrimen i yas-d-yugaren yezger yiss-n ɣer walebɛaḍ n tmura imeɛnen. Yuɣal mi d-yesseqsa kksen-as aɣbel, nnan-as ayen ara tawiḍ ɣer wexxam Rebbi ad yeqqim din, d lɛib ma terriḍ-t-id. Dɣa tuɣal-it-id terwiḥt, yeqqar-asen : ihi d aɛǧab i s-yeɛǧeb lḥal dinna dɣa yeqqim ad ifares, netta akka i iga, mi ara yers lxaṭer-is ɣef wemkan ur s-yettixir ara !\nYerna yeqqim acḥal dɣa yiwen wass kan armi i d-yedduqqes, yemmekta-d asmi i s-d-yeqqar baba-s mačči ɣer tissit n ccrab i ttruḥuɣ, d Amer Wali ukkud ḥemmleɣ ad qessreɣ. Yenna-yas, swaswa, d alebɛaḍ n temɣarin i t-yeṭṭfen dinna, yerra iman-is d axuni ! Annaɣ ad iɛiwed zzwaǧ akked tecluḥt a ɣ-yebbehdel ! Awah, asɣar iɛewjen d awezɣi a d-yeqɛed.\nAzekka-nni ṣṣbeḥ yekker iruḥ ɣer tkebbanit-nni anda i d-yuɣ abyi. Mi yewweḍ ɣer din yesseqsa, nnan-as-d mačči dagi, ilaq ad truḥeḍ ɣer lluǧna ddiniya, dinna i ttǧerriden wid iruḥen akked wid ur d-nuɣal ara. Ruḥ atan sɛan axxam dagi di Tizi-wezzu. Fkan-as-d tansa yuzzel.\nMi yewweḍ, twet-it lwehma mi yufa imdanen la tezzin s ikustimen, la ttnecraḥen af yiman-nsen. Ibedd ɣef tewwurt yenna-yas i uɛessas-nni ‘’attan ssalam-alikum’’ ! Ibeṛṛem-it-id yenna-yas : qqader iman-ik a Ssi Muḥemmed ! Qqaren ssalam-Uɛalaykum’’ mačči ‘’attan ,,,’’ anda tella !? Makac tmesxir dagi, mačči d taddart! Naqal yezɛef fell-as Muḥ Amecṭuḥ, meɛna mi d-yemmekta asmi yettaḍsa ɣef yemma-s ɣef wamek tettẓalla yessusem. Yenna-yas: ‘’anɛam a Sidi, semmeḥ-iyi di leɛna-yak, Ssalamu-ɛalaykum! Mi yekfa tiririt-is uɛessas-nni, yenna-yas : acu akka i k-id-yecqan?\nMuḥ Amecṭuḥ : ttnadiɣ ɣef baba, iruḥ ɣer lḥiǧ ur d-yuɣal ara, uɣalen-d akk wid ukkud iruḥ netta mazal !\nAɛessas : isem-is baba-k-agi ?\nMuḥ Amecṭuḥ : lḥaǧ Muḥend !\nYettaḍsa uɛessas-nni, yenna-yas : mačči yiwen neɣ sin n lḥaǧ Muḥend i yellan a Ssi Muḥemmed ! isem-is uqbel ad iruḥ ?\nMuḥ Amecṭuḥ : Muḥend,,,Ben Muḥemmed Muḥend !\nAɛessas : machaa-llah ! ack-iten yismawen-nwen, limer kan ad tettixrem i Muḥend-agi, ad tuɣalem ɣer Muhemmed, akken ad tqerrbem mliḥ ɣeṛ yisem n nnbi ucbiḥ ṣella-alih-usellama!\nMuḥ n Muḥ ur iɛedda ara di leɛmer-is mi yesla i waya ! yekker ireffed tuyat-is, ceɛlent wallen-is si lferḥ ! Yenna-yas : ṣella-alih-usellam a Sid, ɣur-k lḥeqq, ilaq a neṭṭef di tjaddit, siwa tin ay d ṣṣeḥ !\nAɛessas : anɛam ih,,Sserked tura iman-ik dagi ad kecmeɣ a d-sseqsiɣ ɣef baba-k.\nAkken yekcem si tewwurt yuɣal-d ɣur-s : isem-is akken ?\nMuḥ Amecṭuḥ : Ben Muḥemmed Muḥend,,,a Sidi,,\nAkken cuya yuɣal-d uɛessas-nni, yenna-yas : la k-yeqqar Sid rrayes, uɣal-d smana lǧayya, ssya ar ass-n ma yella wacu i d-ibanen a k-d-nebɛet neɣ a k-d-nɛeyyeṭ f tilifun.\nMuḥ Amecṭuh : zriɣ a tt-yexdem, d imɣaren i tent-yessemɣaren !\nAɛessas : wac bik, lxir ncalleh !?\nMuḥ Amecṭuḥ : d zzwaǧ i iɛawed dinna, iban am yiṭij !\nAɛessas iɣaḍ-it lḥal deg ayen yesla, yerra-yas : di laɛmir ẓriɣ ṭṭneh i k-yecban ! D acu-t akka baba-k-agi ara izwǧen deg wexxam Rebbi ṣebḥanu ! Ma teḥcemc !? Amek ara nasben ccurafa i d-icettlen di nnbi ucbiḥ, aḥbib rebbi, amqerṣu yecban baba-k !?\nMuḥ Amecṭuḥ yebɣa ad yeddifandi, yebda la s-iḥekku ɣef asmi iṣeddeq baba-s sin wakraren di Lmulud, meɛna aɛessas ur t-yeǧǧi ara, ikemmel deg wawal-is : aya ffeɣ-aɣ dija menna, ɣiwel, aṭas n lecɣal i ɣ-yettraǧun,,,ziɣ daymi qqaren ulac win iḥeqqren iman-is !\nMuḥ Amecṭuḥ yeffeɣ-d ssyin am uyaziḍ iḥuz ugeffur, ileḥḥu yesdemdum wḥed-s : wali kan tura a ddin rebbi-nsen, fkiɣ-asen idrimen-iw, rniɣ-asen baba yerna urɛeddaɣ ara ! Rniɣ-d ula d ttbehdayel ! Yiɣil yif-iyi di taɛrabt, yessen sin leḥruf la ten-id-yessexlaḍ akken a d-yerr ddhaca fell-i ! Yerna anda yessen baba uplunṭu afuḥan akken a d-yini d amqerṣu ! Inɛeldin rebbi-nsen akk,,,,staɣfir-llah,,,,Meɛna acu n staɣfir llah ! Ula d netta nnsen, ɣer yiwen wexxam akk i xeddmen ! Yerra Aɛraben d ccurafa yerna ttagin ad nasben ! A tt-id-yawi yid-s ad iẓer !\nYerna akken kra wussan, yuɣal. Mi yewweḍ ɣer din yufa lḥala ur tessefraḥ ara, akken kan yekcem ɣlint yeẓri-s ɣef yiwet n temɣart tettru. Yekcem-it ccek! Yuẓ ɣur-s a tt-yesseqsi dɣa din din yeffeɣ-d yiwen ɣur-s yenna-yas : atan wid n wass-a leḥqen-d akk netta ulac-it, uɣal-d azekka. Azekka ara d-awin ineggura.\nTeffeɣ temɣart-nni, yezzi-d ɣer Muḥ Amecṭuḥ yenna-yas : i kečč wac ǧabek a Ssi Muḥemmed ?\nMuḥ Amecṭuḥ: ala a Sidi ccix, nekk d Ben Muḥemmed, ttnadiɣ ɣef baba Ben Muḥemmed Muḥend!\nWinna : qqim dagi tura a d-uɣaleɣ!\nAkken cuya yuaɣel-d ɣur-s s wecmumeḥ yenna-yas : atan baba-k ɛendu zzher! Amkan-is f lǧenna mba ccek !\nMuḥ Amecṭuḥ yecmumeḥ nnig wul-is ula d netta, maca din din yeqqur am weblaḍ ! Ibedd la yettraju Winna a d-yernu kra ! Di laɛmir yeẓra win yessawaḍen lexbar am wa s wecmumeḥ !\nIkemmel awal-is Winna : baba-k yewweḍ ɣer wanda ara naweḍ, ad yemḍel deg wexxam n Rebbi !\nMuḥ Amecṭuḥ yeṭṭef aqerruy-is la yettiẓẓif : a tawaɣit xedmeɣ ! Yerna netta ur yebɣi ara ad iruḥ, d nekk i t-yenɣan,, ! Iru armi yeɛya yenna-yas i Winna : efk-iyi-d tansa tura ara ruḥeɣ a t-id-awiɣ !\nWinna mi s-d-yenna akka ur t-yeɛǧib ara lḥal ! Yerra-yas : ur ilaq ara ad tkefreḍ a Ben Muḥemmed Amecṭuḥ ! Xzu cciṭan ! Amek akka ara t-id-tawiḍ ? Imdanen ttargun ad mmten din, ad mmeḍlen din kečč la tesɛugguneḍ!\nMuḥ Amecṭuḥ : ayɣer wiyiḍ tewwim-ten-id ? Yerna amek armi yemmut ? Baba mazal-t yeǧhed !\nWinna : Wiyyiḍ neɛqel-iten ! Aha steɣfer mula-k, yelha leɛqel, wigi d lecɣal n Rebbi. Am akken teẓriḍ aṭas i yettruḥun ɣer lḥiǧ macaa-llah, ma d atmaten-nneɣ n dihin ur zmiren ara i wanect-nni lɣaci. Dɣa yettili-d cwiṭ n lexṣaṣ, yerna di lḥamu am tinna yewɛer lḥal, ladɣa anda akken ttreǧǧimen cciṭan yexzi-t inɛel-it, win yeɣlin deg wanect-nni n umdegger ur yettizmir ara a d-yekker, ad ttarkaḍen deg-s arma yessuffeɣ tarwiḥt !\nMuḥ Amecṭuḥ : amek ! Safi baba d aɛfas i t-ɛefsen mi yemmut ?\nWinna : ih, d aɛfas a Ben Muḥemmed amecṭuḥ, d aɛfas yerna mliḥ, armi ur yettwaɛqal ara, ɣef aya ur ɣ-t-id-ceyyɛen ara!\nMuḥ Amecṭuḥ : ini-yi-d amek meqqar ara xedmeɣ akken a t-id-rreɣ ad yettwamḍel di tmurt-is, nekk a t-ɛeqleɣ, d baba!\nWinna : Xzu cciṭan, ulac tamurt yifen tin yefren Rebbi, yerna wid ur ɛqilen ara deg yiwen wemkan i ten-ttemḍalen, qqazen-asen axemmuj ttarran-ten ɣer daxel ! Meɛna xas kkes aɣbel a Ben Muḥemmed Amecṭuḥ, Rebbi ṣebḥanu yessen baba-k, ur yessexlaḍ ara ger medden.\nMi s-d-yenna akken, Muḥ Amecṭuḥ, yemmekta-d asmi yettawi baba-s aqabac ɣef tayet-is, yenna-yas : asmi yella ɣef iḍarren-is ur t-yessin ara Rebbi-yagi-nwen, tura mi t-tḍeggrem am weqjun ɣer tesraft la yi-d-qqareḍ yessen-it !\nYekker a d-yeffeɣ ssyin, yejmeɛ-d leɛqel-is, iberrem Winna yenna-yas : inɛeldin rebbi-nwen a lxubata im’aǧɛad llan ccwaṭen i ken-iɣelben !\nYeffeɣ-d, iɛedda ɣer ttberna tamezwarut, yeswa-d snat n tebyirin, yuli ɣer taddart. Mi yewweḍ, iwet-itt qbala ɣer tberrakt-nni yellan rrif n yeɣzer. Yufa dinna Muḥ Terri itess un coup akked Bu leḥruf, yiwen akken upulitisyan ur nḥebbes ara awal. Qqaren-as Bu leḥruf imi yezga s tefrensist i yettmeslay; ittusma awalen-is akk d ijdiden ɣer medden, maca ihedder kan, lḥala am zik am tura. Muḥ Terri itteddu Bu leḥruf-agi seg asmi i t-yewwet lḥaǧ Burruf, yeqqar-as tikkelt-agi a nerbeḥ lvot a d-nerr ttar-ik, dɣa yettelsaq-as lizafic yerna anda yuggad a t-wten yettawi-t.\nAkken yeqqim ɣer ṭṭabla Muḥ Amecṭuḥ yessawel-as i Muḥ Terri : rwaḥ ḥwaǧeɣ-k cuya ma ulac uɣilif! Muḥ Terri yemmut si lferḥ, di laɛmir i t-ḥwaǧen sin yemdanen ɣef tikkelt! Ladɣa mi s-d-yenna ma ulac uɣilif ! Din din yekker, yenna-yas i Bu leḥruf : qqim dagi tura a d-uɣaleɣ ɣur-k !\nMuḥ Terri yella yesker yakan; akken kan yeqqim yebda awal : aql-i dagi ay amdakkel,,!\nMuḥ Amecṭuḥ : bɣiɣ a k-d-ḥkuɣ acu i yi-yeḍran, siwa fell-ak i ttekleɣ ! Muḥ Terri iqɛed iman-is ɣef ukersiw, yessawel i winna yesservayen : Acu tettrajuḍ a ṭṭneh !? Awi-d snat ɣiwel !\nYeḥka-yas taqsiṭ akken teḍra. Mi yekfa, Muḥ Terri am win yeffuden yeswa, yekker, yewwet afus-is ɣef ṭṭabla am yilef, yenna-yas : tecfiḍ asmi i yi-yewwet lḥaǧ Burruf ? Asmi yesla qqareɣ i medden ttiliɣ-as ?! Yak teẓriḍ d lekdeb ! Ussan-nni qqudreɣ-t kan, ur bɣiɣ ara a t-wteɣ meɛna jami a s-semmḥeɣ, gulleɣ ard yečč tiɣrit !\nKemmlen akken armi qrib ad yali wass, ccɛecɛen iqerray-nsen ulin ɣer taddart. Akken wwḍen rrif n lǧameɛ yebda uparlur-nni tiẓẓift, dɣa am akken msefhamen, uzzlen di sin anwa ara yezwiren a t-id-iḍegger. Akken i t-id-qelɛen yeffeɣ-d win akken i la d-itteddnen la yettɛeggiḍ fell-asen. Rsen-d ufan d mmi-s lḥaǧ Burruf dɣa nnan-as : rwaḥ fell-ak i nettnadi, kkaten-t armi i d-yettuɣal deg ifassen-nsen, ḍeggren-t ɣer terga, kemmlen.\nAzekka-nni, Muḥ terri win yufa a s-yeḥku. Lḥaǧ Burruf mi yesla, iruḥ yewwi taqabact ɣur-sen. Maca mi yewweḍ, yufa mazal la ttayzagen yerna la ttgallan deg-s ula d netta.\nAkken kra n wussan, Muḥ Terri yeḍleb ssmaḥ. Yewwi-t Lḥaǧ burruf yessexdem-it kra n wussan yuɣal iserreḥ-as. Syin yuɣal ɣer Bu leḥruf a s-yelseq lizafic, yenna-yas ɣur-k lḥeqq, nekk siwa lpulitik iwumi ssneɣ, Muḥ Amecṭuḥ yeffeɣ iberdan !\nMa d Muḥ Amecṭuḥ bdant la t-id-ttelḥaqent jjijmat, yiwet ɣef asmi yergem lluǧna n Tizi wezzu, tayeḍ mi d-yekkes aparlur n tuddna, tayeḍ mi yewwet mmi-s n Lḥaǧ Burruf.\nDi tikkelt-nni ur d-iban ara. Iǧadermiyen ssya ɣer da ssawalen ɣer taddart ad sseqsin ma iban-d ! meɛna ulac, ur teṭṭifen ara !\nYiwet tikkelt iceyyeɛ-d ɣer tejmaɛt n taddart ad twali tamsalt-is meɛna ugin! Nnan-as limer d tiyita-nni kan n mmi-s n Lḥaǧ burruf nezmer; amennuɣ seg zik yettili. Maca ur nezmir ara a nessekcem iman-nneɣ di lpulitik; ugur-ik akked lluǧna neɣ aparlur i d-tekkseḍ d ayen i ɣ-yexḍan ! Tigi d timsal n ddula, wali yid-s !\nTikwal itteffeɣ-d wawal yettas-d deg yiḍ ɣer taddart, yuɣal am Waɣzen tura, kra n tin yeḍran ttarran-tt fell-as!\nAcukan mačči am zik, aṭas i t-yettaggaden tura; llan ula d wid ikeččmen zik ɣer wexxam mi ara slen iban-d!


Q=0	C=0	SS=0	LS=0	PS=0	DC=0	LC=0	SD=0	BS=0	G0=5	G1=3	G2=1	DLID=ber_Latn	BODY=Home » Articles posted by Anir\n(...), Macc, tigira-yad, yurri umuddu s berra iga awttas, netta nit s ixf-ns. Tili tamaght f ma rad ifttu d ma rad ur ifttu. Urrin imghnasn ar nn-ttittin f tghnsa g ugns n tmazirt ar tellin s tin berra uggar n ugns. Taz-d Genève d New York f Imazighn n Sidi Ifni, Tunfit, nghd ad nili tama n imhdaren imazighn lli itbddaden tama n lbarlaman...\nTamazi?t ? Tuns d dar Itunsiyn Tamkwtit imma?n d un?ubu\nUssan ngr 27 mayu d 1 yunyu 2009, zzrigh-tn g tmdint n Tuns, tanbdadt n tmurt n Tuns, awttas n umagrad-ad-inu, urt igi ad awen sawelgh f tmazirt-ad, tafukt-ns, amadan-ns, taghart-ns, ma-yad izdar ku yan ad-t-in yaf gh idlisn, nghd igh g is ur illi mad itellin, izghar...\nyunyu 6, 2009 AnirAmarad


Q=3	C=3	SS=3	LS=0	PS=0	DC=3	LC=0	SD=0	BS=0	G0=19	G1=13	G2=7	DLID=ber_Latn	BODY=CCNA N TEQVAYLIT ANIDA-AKKA IMAL ? – Siwel\nTAMURT TAQVAYLIT (SIWEL) — War ma yehṭam wallaɣ, tufrared di tidmi tizlit n Matoub Lounes yecna deg iseggasen n tmanyin : « inni-asen aya afrux».\nDeg tezlit-agi, Lounes yuzzen afrux akken ad iger tiɣri i yinaẓuren imḥadiyen n teqvaylit: Slimane Azem, Idir, Ait Mengullet, Ferhat Mhenni. Tuɣdat n-umsayer-nni d-adud ɣef taddart n yal yiwen seg-sen akken a sen-yesiwel wa a ten-yesteqsi ɣef yir liḥala wuɣur yecced ccna n teqvaylit.\nAss-a tazlit-agi werǧin tulli-tt takka, imi ɣef akka nettwali tagara-agi tizlit teqvaylit tulwa. Truḥ am akken tala i-swayen imɣi-teɛqer. Ulac ajdid, ulac acennay id yufraen akken ad yeṭṭef amkan id ǧǧen imezwura.\nSi tmattent n Yidir akked Matoub Lounes , s tiǧǧîn n ccna sɣur n Mas Ferḥat Mhenni, Ala Lounis Ait Mengullet akked Zedek Mouloud id mazal ttnaḍḥen deg annar n ccna , ṭṭfen ṛṛuḥ i tizlit tamḥadit taqvaylit.\nXudi Icenayen-agi tura meqqer-it di leɛmer. Xas ad snulfun amaynut, mačči am zik-nni yal aseggas ad zuzren tisfift. Gar tisfifit akked tayed ttɛeddin rebɛa n-iseggasen ama si lǧiha n Lounis neɣ n Zedek Mouloud.\nAya si tama, si tama nniḍen ixculaf ara yeččaren ṛṛeḥva , ad awwin ajdid ur d nunten-ara. S tidet aṭas n yelmezyen id yettassen ɣer ccna, maca ṣḍa-nsen tikwal ur yezgir -ara ula d-amnar n taddart anda id illulen. Rnni ɣef aya aɛeṭṭel ɣef usnulfu sɣur icannayen id yegen isem iyi iman-sen am Ali Amrane, Les Abranis, Takfarians ….yesnerna i uḥulfu dakken amihi yenneḍ i ccna –nneɣ.\nDeg isegasen n 70/80 mačči d-izli n tezlatin s wazal-nsen-t id yettmirin ɣer ṛṛeḥva n tzuri. Di lawan-nni, Sofiane, Malika Domrane, Amɣid, Ideflawen , isulas, Menad ….ttfen lmendad i waslal ( création). Yal aseggas yettillid umaynut akken tiɣri n teqvaylit d-awezɣi a yewwet gugam. Ccna aqvayli, di lawn-nni, yemmeɣ ɣef umaḍal , ulac anda ur yewwid. Ɣef aya ass-a wid yeṭṭafaren amtedu n tẓuri n teqvaylit wahmen ayen ggumen ad ifriren icanayen ara yillin d tamtilit n Yidir, Takfarinas, Lounis Ait Menguellet, Zedek Mouloud…\nTagnit teɛjel, ilaq ad ifriren ixulaf ara yilli d-azar iḍefren tara. Icanayen ar as yerran azal-is i tizlit teqvaylit akken werǧin ad teɣli seg teseddart wuɣur i tt-sewḍen imezwura. Abrid – amedya- tikelt-a yekked sɣur Stina ( umi tlaq tajmilt temeqrant) id yezuzuren yal-ass amaynut deg uẓeṭṭa. Ayen txeddem tanazurt-agi, yettawin teqvaylit di ṣṣura-s akked yixef-is , yuklal tisemɣert sɣur anavad aqvayli. Amer d lebɣi i lmendd n 20 Yibrir 2021 anaɣlaf n yidles aqvayli ad yerr lval-is, wa id iheggi tisemɣert tuklal Stina ɣef ayen yak id tewwi I teqvaylit ɣef leḥmala tezuzur i teqvaylit.\nSya ɣer ass-nni, tegnit teɛjel, ilaq diɣen icenayen-nneɣ ilmeẓyen ad gren di lval-nsen belli asafu ɣer gar ifassen-nsen id yeɣli akken times n tanfalit saɣen imenza d lmuḥal a tens. Ilaq a negzu awal n Matoub Lounes is yennan: “ ɣurwet wi berrun / i ṭṭbel deg waman/ yeknaf di lkanun/id tenid zzman/ ur cukkeɣ ad ccfun/wid it-yetavaɛn/ ɛecqen di lkemun/ id yettbexir wahran/inn-as ay afrux!” lemmer ad yezzi Lwennas d netta umi ara ad yalles ass-a.\nSIWEL 142220 FEV 21


Q=5	C=5	SS=0	LS=0	PS=0	DC=0	LC=0	SD=0	BS=0	G0=13	G1=7	G2=4	DLID=ber_Latn	BODY=Bgayet: tasdawit-nneɣ mgal tasertit-nwen - kab-news.com\nBy Amaziɣ Illeli Last updated Mai 14, 2019\nI tikkelt tis 12 inelmaden n tesdawit n Bgayet ffɣen-d mgal tasertit n uwanak. Tasebḥit n wass-a ffɣen-d yinelmaden d yiselmaden n tesdawit n Bgayet s tikli tamelwayt mgal tasertit n uwanak, i d-yeffɣen s uberreḥ mgal lebɣi n ugdud, deffir n tekliwin timelwayin i yeḍran deg waṭas n lwilayat n tmurt deg wussan yezrin. Daɣen ilmend n tefranin tiselwayin ara yilin ass n 04 deg yulyu i d-iteddun.\nInelmaden d yiselmaden n tesdawit n Bgayet, ffɣen-d ɣer ubrid ssuddsen-d tikli tamelwayt mgal tawaɣit-a i yeḍran deg tmurt. Iswi amatu seg tikli-ya d asebgen n lɣiḍ ɣef rray i yeffɣen seg tama n Bensalaḥ. Daɣen taserti n udabu mgal lebɣi n uɣref. Tasummelt ɣef uqmaḍ n udabu i tlelli n uɣref ɣef lxetyar anwa ara yilin d aɣella fell-as, syin addad deg wacu tella tmurt s umata.\nTikli-ya teḍra deg tlemmast n waɣir n Bgayet, tekkin deg-s tgejda n umussu asertan, ama d inelmaden neɣ d iselmaden acku ẓran, yerna umnen belli ilaq ad d-yili ubeddel n waddad n tmurt seg uẓar-is, mačči ɣef uḥaseb n wid yukren neɣ s tuṭṭfa-nsen ɣer leḥbusa akken i d-qqaren. Inelmaden n Bgayet am yal tikkelt ttilin mgal tasertit n uwanak, imi umen belli ma yella sussmen ɣef yizerfan-nsen, adabu amesbaṭli am wa, d awezɣi ad asen-t-id-yefk. Ffɣen-d ɣer ubrid s tikli tamelwayt mgal adabu amesbaṭli.\nTameskant-a, ad d-tili d tameskant tasertant mgal adabu amhersan yeṭṭfen tisura n leḥkem deg ufus-is seg 1962 ar ass-a, yessaweḍ alammi yečča azref n ugdud, yerna yettmeslay s yisem-is i tmura n berra, belli d netta i yebɣan addad deg wacu yella. Aɣref yeεya seg tsertit tujḥift n uwanak, imi tilelli-yis tettwaqmeḍ, ma yella d tamεict-is mazal ur d-tuɣal ara d tamεict n umdan ilelli. Imekkiyen deg tikli-ya ssawalen s kra n tmenna, am : « Ulac, ulac, ulac ssmaḥ, ulac ». » Ya Lgayed, ya Bensalaḥ Lezzayer d tamurt-nneɣ”. “Ad nerreẓ wala, ad neknu », « Neεya seg udabu amesbaṭli ». « Ḥebset tamḥeqranit ».\nMarche hebdomadaire des étudiants : suivez le direct avec BRTV


Q=0	C=0	SS=0	LS=0	PS=0	DC=0	LC=0	SD=0	BS=1	G0=2	G1=2	G2=0	DLID=ber_Latn	BODY=Yeffeɣ-d ass n : Akras, 23 Ctembeṛ 2020 11:49 Ɣran-t : 1 n tikkal\nD tikkelt tamezwarut aydeg ara d-farsen afetraw ɣef tgemmi tangant d trangant tadigant. Asaru-a yettaṭṭaf 90 n tmikin yernu gan-t-id s tsenfelt tamaziɣt n Waregla, tin yettwassnen s yisem n tgergrant. Taṣekka-a tessawal-d ɣef wazal n 30 n yinaẓuren idiganen yernu tesskanay-d insayen n tmetti tawareglit deg yiseggasen n 1980 d 1990 n teswatut yezrin d tmeddurt n yal as deg temdint-a, ɣef wakken ay d-yenna Mohamed-Ali Mahdjar.\nAsaru-a d win daɣ yeɣsen ad d-yerr azal i tgemmi tangant d trangant n temdint taqburt n Waregla, yernu d win aydeg ttwattren yimsenziken, imsenmettiyen d wid yessnen timucuha s tgargrent, am wakken ay d-yewwi daɣ awal ɣef wawalen iqburen ay qrib ad negren deg tsenfelt-a, ɣef wakken ay d-yessegza Mohamed-Ali Mahdjar.\nSsurrten-d asaru-a deg yiɣrem n Waregla, deg tallunin-nnes n uɛbad d tallunin-nnes tidelsanin, deg tmesgidiwin, zzawyat, timṛaḥin, tizenqatin d wurtan n tezdayin, yernu yessken-d usaru-a irmuden ikerrazanen insayanen, isaduren, imedruzen, igaluzen d usewwi ansayan n Waregla, ɣef wakken ay d-ixebber Mass Mahdjar.\nImasayen n ufares-a ɣsen ad d-rren azal i tgemmi tadelsant taqburt n Waregla am wakken ay ɣsen ad semlen taẓuri n tegsarut deg temnaḍt.\nTaṣekka-a taẓurant ad tt-id-farsen s usemyuddes d tiddukliwin n yiɣrem aqbur n Waregla ddaw leɛnaya n tmehla tadigant n yidles d udraw n mennaw n tsuda tidiganin.\nLast modified on Akras, 23 Ctembeṛ 2020 12:16\nYeffeɣ-d ass n : Akras, 23 Ctembeṛ 2020 11:49 Taggayt : IDLES Ɣran-t : 1 n tikkal Bḍu


Q=0	C=0	SS=0	LS=0	PS=0	DC=0	LC=0	SD=0	BS=3	G0=4	G1=1	G2=0	DLID=ber_Latn	BODY=bouaziz ait chebib Archives - Tamurt\nTags: bouaziz ait chebib\nVuâziz, argaz d argaz\nMack Ait-Aoudia 26 novembre 2016 2 Commentaires bouaziz ait chebib, MAK\nAkken tevγu tili tegnitt, ayen ivγu yini-aγ t-id, ajvad ijved iman-is Vuâziz ur effiγ ara fell aneγ. Ur illi ara d ayen iγ ihwan neγ iγ iccuren tiṭ. Maca ar tameddit, necreh neγ nennuγna, imeγnasen nneγ assa ur ttafen ara ar tama nsen Vuâzuz d tirmitin, d tmusniwin ines.\nVuâziz Ucebbi: Iveddel udem d tikli i tsartit\nMack Ait-Aoudia 16 avril 2016 0 Commentaire bouaziz ait chebib\nTasartit d leqdic γef tikli d useddu ar sdat n tikta n umdan. Diγen d aḥami, s leqdic asartan, γef tmuγliwin n umdan d isentilen ak iânan neγ iqnen ar tudart-is. Timṣkyin d udmawen n tsartit mgaraden si tmurt ar tayeḍ. Dacu kan, llant tmuγliwin d-izgan gemmaḍ-in gemmaḍ-a, d tixṣimin u tikwal d ticenga akya. Xas akken ittili umennuγ asertan gar wi d wi, iswi n tsartit, di tmura timegdayind tifin ivardan issefsayen iγevlan n umdan di tnetti d tudart ines n myal ass.\nAwal n Lyazid Abid zat n tɣiwant n Suq letnin di Bgayet\nLyazid ABID 12 janvier 2016 0 Commentaire bouaziz ait chebib, Lyazid Abid, tabrat\nBGAYET (Tamurt) – Atan tebrat n Lyazid Abid id yeɣra Mas Buɛziz At Cebib, Aselway n (MAK), zat n tɣiwant n Suq letnin di Bgayet.


Q=9	C=0	SS=0	LS=0	PS=9	DC=0	LC=0	SD=0	BS=3	G0=9	G1=6	G2=3	DLID=ber_Latn	BODY=Wp/shi/Amussu adlsan amaziɣ - Wikimedia Incubator\nWp/shi/Amussu adlsan amaziɣ\n< Wp | shiWp > shi > Amussu adlsan amaziɣ\nAmussu adlsan amaziɣ (s taɛrabt : الحركة الثقافية الأمازيغية, s tfransist : Le mouvement Culturel Amazigh) iga yan umussu asertan amaziɣ ittnzbayn f izerfan n tutlayt tamaziɣt d ufgan amaziɣ g tmizar n Tmazɣa (Lmɣrib, Dzayer, Tuns, Libya, Siwa, Tigzirin tiknarayin, Tcad, Mali, Burkinafaṣu, Ssudan, Muritanya) d tmizar n umaḍal g llan imaziɣn zund (Spanya, Franṣa, Kanaḍa, Iwankn munnin n Marikan, Hulanda, Bljika ...).\n1 Ɣ Lmɣrib\n2 Ɣ Ddzayr\n3 Ẓr ula\nIband Umussu adlsan amaziɣ g Lmɣrib g usggas n 1967 Ḍ.T (10 Nuwanbir) g tɣrmt Rrbaṭ, s izwer sbiddn imɣnasn tamsmunt kullu yzwarn g iger n tamsart d tadlsa tamaziɣt, astt igan d Tamsmunt tamɣribit n urzzu d umrara adlsan (s tutlayt taɛrabt: الجمعية المغربية للبحث والتبادل الثقافي ) .\nTamsmunt ad tyusbdda f ufus n Brahim Axyyaṭ, s umyawas n Aḥmad Bukus, ilin gis kullu inmɣurn d imɣnasn imqqran n Umussu amaziɣ nɣ Tamsart tamaziɣt Zund ukan : Muḥmmad Cafiq, Ɛli Azayku ...\nAwttas (but) n tmsmunt ad s izwer ur igi abla yan uwttas adlsan. Imɣnasn n tmsmunt ran ad smunn, aran kullu ma izdin s tussna tmaziɣt g Lmɣrib, zund tinfusin, tanḍḍamt, tuxrifin, timyurin d ma izdin ula s tudert takuyast n ufgan amaziɣ assad d g ma izrin. irin imɣnasn n tmsmunt ad, ad smunn mayad bac ad skern yat tasdlist tamaziɣt g iẓẓdar ayaf ku yan mayaqqra ig ira f tmaziɣt bac ad issan tamagit tamaziɣt s ils d tirra n imaziɣn.\nMacc tamsmunt ur tɣama ɣikan gis ɣar mnnaw n iminagn, ass llura n wayya tssuda tmsmunt ar ttimɣur, ar ttid kccmn imḥḍarn n tsddawit d islmadn isddawin. Ar ttid kccmn ula udmawn isertan (ayt tsertit) ɣayadd att iwddjan adars ili yan ussisfiw agjdan g iger n tussna tamaziɣt. Zrin isggasn, imḥḍar d islmadn ismulan g tsklut n tmsmunt tamɣribit n urzzu d umrara adlsan ffaɣn tiɣrmt n Rrbaṭ, ftun s tɣrmin yaḍni, awin didatsn awngm n tmsmunt. Mayad atn iwdjan ad skern ku yan gitsn tamsmunt g iɣrm nna g izdɣ. S iggʷr, tamsmunt nnaɣ tamzwarut s ttin ikkan tga yat, turri tga mnnaw n tmsmunin, ɣikad as ibda uwwngim amaziɣ g Lmɣrib ar ikccm s iger n tsrtit d tdlsa.\nUrrint darɣ timsmunin g tugt n tɣrmin zund ukan : Warzazat, Nnaḍur, Agadir ... Macc timsmunin ad ɣamant zdint s waẓur nsent g Rrbaṭ. Ar ɣidd awal sul ingadda, aɛwwaj ur ibdi ar tizwiri n 1980 Ḍ.T. G izwer n 1980 iwln (commence) ayt iẓẓlmḍ ar ssan seg tɣbalut n tmsmuuin, urrin ayt iẓẓlmḍ ar tnzbayn f Tamsart tamaziɣt seg ugnsu n ikabarn nsen d imussutn nsen, zund amussu n ila al amam d umussu n 23 Marṣ.\nƔid ukan ag iwl yan ungim amaziɣ ard ittalli seg s wakal ar yaqqlay s ignwan. Ɣid ukan ag ira yawl imnɣi inger ungim amaziɣ d Awngm Aɛurubi, tasrmunt tagdudant, Awngm amuslm, d ayt amur aɛrab.\nAyt amur aɛrab arttinin mas illa yan wamur seg Ugaru ar Uslallu.\nAyt tasrmunt tagdudant arttinin mas iqqand atili yat tamunt n waɛraben, yan urt igin at ig s wafud.\nAyt Uwngm amuslm arttinin mas illa yan wamur seg Ugaru ar Ugaru, nɣ seg Lmɣrib ar Andunisya.\nƔid agd ufan ayt Uwgm amaziɣ ixf nsen, iqqantnid ad afin yan uwngm mas tnaɣn d mayadd kullut, ɣid agd iwl uwngm n Umussu adlsan amaziɣ. D ɣid agd bann tugt n imɣnasn ilan ungimn imzarayn, llan gitsn ayt uwngm amaziɣ amuslm ilin ayt uwngm amaziɣ asrmun atrar.\nTasdlist n tmsmunt : https://biblio.ircam.ma/opac_css/index.php?lvl=publisher_see&id=2203\nAggur n Imaziɣn\nRetrieved from "https://incubator.wikimedia.org/w/index.php?title=Wp/shi/Amussu_adlsan_amaziɣ&oldid=5004734"\nThis page was last edited on 3 January 2021, at 23:24.


Q=16	C=16	SS=0	LS=0	PS=0	DC=0	LC=16	SD=0	BS=0	G0=6	G1=4	G2=2	DLID=ber_Latn	BODY=ASAΓ GER USEKKIL AWEZLAN AZENZAΓ D USEKKIL AΓEZFAN AGGAΓ : Le système de transcription yura s teqvaylit. CONTRIBUTION SAKINA AIT AHMED — Siwel\n/v/ /bb/- /p/- /d/ /dd/ – /t/ /tt/- /ţ/ /ţţ/- /k/ /kk/- /g//gg/\nDiγen ilaq ad nemsefham ma yella ad nkemel ad neţţaru /d/ asekkil aggaγ yeţţemgaraden d usekkil /n/ s yiwen neγ s sin isekkilen /dd/ . (iruḥ d – iruḥ n). Ma yela neţkemil s yiwen usekkil ilaq ad neg tasureft akken ad d nesken yemxalaf d umesli azenzaγ /d/ (d argaz)\nsqw erqwer/eqw ejqwej/taqweddimt – / sqerqer/eqejqej/taqeddimt\nTasureft :mara yili yenteḍ ɣer isekkilen am :/ɣ/ ; /q/, /ḍ/, /x/, /ḥ/, /ţ /ǧ/, /č/ ;/ẓ/, asekkil / ṛ/ ivan yured “prévisible » . Ihi , iwakken ad tifsus tira nezmer ad nemsefham akken ad nekkes taneqiṭ dddaw /r/mara yili erif isekkilen agi


Q=16	C=8	SS=0	LS=0	PS=4	DC=0	LC=4	SD=0	BS=3	G0=12	G1=9	G2=3	DLID=ber_Latn	BODY=Ɛebban Ṛemḍan - Wikipedia, tasanayt tilellit\n(Yettusmimeḍ seg Ṛemḍan Σebban)\nAban Ramḍan neɣ Ɛebban Ṛemḍan d argaz asarti aqbayli, i gelan d amenzawi deg umezruy n tagrawla tazzayrit D netta i yellan d aqerru n tegrawla, d amsertay ugar n ukabar Tirni n Uslelli Aɣelnaw FLN.\nLarebɛa Nat Yiraten, 10 Yunyu 1920\nTiṭṭawin, 27 Duǧember 1957\nAkabar n Wegdud Azzayri\nAmussu i Unalak n Tlelliyiin Timagdayin\n1.1 Timeḍrit d ussinen\n1.2 Amennuɣ ɣef uzarug n tmurt n Lezzayer\n2 Tamselyut, Iseddagen & Izdayen Iberraniyen\nTimeḍrit d ussinenẒreg\nIlul Ɛebban Ṛemḍan ass n 10 yunyu 1920 deg Tmurt n Leqbayel; taddart-is d Iɛezzuzen i d-yezgan tama n Larebɛa n At Yiraten. Baba-s qqaren-as Muḥend u Ferḥat, yemma-s qqaren-as meradi Faṭima, tḥemmel-it aṭas acku yella d anelmad ifazen ger tezyiwin-is. Yesɛa sin n watmaten : Ɛmaṛ akked Lmulud,d yiwet n uletma-s : Ɛini.\nYekcem ar uɣerbaz amezwaru deg useggas n 1928, yewwi-d aselkin n ussinen amezwarue (CEP) di 1933. Yella d anelmad ifazen ladɣa di tusnakt akked tussna, meɛna ixuṣṣ cwiṭ di teɣdirawt.\nMi d-yewwi aselkin n ussinen amezwaru, Ɛebban Ṛemḍan iṛuḥ ɣer Leblida akken ad ikemmel dinna leqraya-s deg tesnawit n "Duveyrier" (Tasnawit Ibn Rucd tura),acku deg lawan-nni, ulac aṭas n tesnawiyin imi tamurt n Dzayer tella ddaw temḥarsa n Fransa. Dinna i yemyussan akked Benyusef Benxedda,Saɛd Daḥlab,Lamin Debbaɣin,Mḥemmed Yazid akked Ɛli Bumenǧel. Ikemmel leqraya-s dinna daɣen akken iwata, yeẓwar ugar di tusnakt akked tussniwin meɛna ixuṣṣ di tsekla ladɣa taɛrabt akked tfelsuft.\nYewwi-d Lbbak (BAC) n tusnakt deg useggwas n 1942.\nAmennuɣ ɣef uzarug n tmurt n LezzayerẒreg\nDeg tallit-nni i yebda yettfaq s yir tagnit i ttidiren Izzayriyen, ayen i t-yeğğan ad yeḥbes leqraya-s, ad imal ɣer tsertit. Ikcem s Amussu i Unalak n Tlelliyiin Timagdayin (MTLD, Mouvement Pour le Triomphe des Libertés Démocratiques). Deg useggwas n 1947, yuɣal d imdebbeṛ deg ukabar-a, yerna yettikki deg tuddsa tuffirt (O.S., Organisation secrète) i yella tettheggi ttṛad mgal Fransa. Adabu n Fransa ifaq yes-s, dɣa yeṭṭef aṭas n yimeɣnasen n umussu, yeḥkem-asen s lḥebs. Ɛebban Ṛemḍan yettwaṭṭef ula d netta, deg useggwas n 1950. Yennuɣ deg lḥebs almi yuɣal yettuneḥsab d ameḥbus n tsertit, yesaa azref ad iɣer idlisen d yeɣmisen.\nyettekki deg useqqamu n 12 id-yettwafernen iwakken ad iseddu tagrawla di tuber 1954 ɣas akken imir-nni mazal-it di lḥebs maca zran ur s-d-yegri ara aṭas i wakken ad d-yeffeɣ.Yeffeɣ-d deg yennayer 1955. Yerra ɣer taddart-is yeqqim kra n wussan s imawlan-is akked yemdukal-is. Syin iṛuḥ ɣer temdint n Lezzayer, anda i yuɣal d amasay n Tirni n Uslelli Aɣelnaw sdaxel n tmurt. Seg meɣres 1955 ar mayyu 1956, yessaweḍ Ɛebban ad yesdukel akk imussuten d yikabaren izzayriyen yellan niqal ur ttemsefhamen ara, akken ad ttekkin deg ttṛaḍ n uslelli aɣelnaw. Yumen d tadukli i yessawaḍen. D Ɛebban Ṛemḍan i d-iheggan agraw n ṣṣumam anda i heggan lsas i tegrawla n Lezzayer,d netta i yesbedden aɣmis n Lmuǧahid,de netta daɣen i s-yessutren i Mufdi Zakariya iwakken ad d-yaru izli aɣelnaw azzayri "Qassaman".\nMlalen yergazen d tlawin n tegrawla deg Uzellagen, deg Ɣuct 1956. 20 n wussan, nutni ttmeslayen ɣef liḥala n tmurt d umennuɣ n izzayriyen mgal amnekcam afṛansis. Dinna i d-ffɣent tektiwin sweyes ar a teddu tegrawla akwd tid iɣef ar a ters Lezzayer n uzekka.\nƐebban Ṛemdan yemmut di leɛmeṛ-is 37 iseggasen, yettwanɣa di l'Merruk ass n 27 dujamber 1957. Ɛebban Ṛemḍan d netta i d bab n tegrawla, d netta i yessawḍen ad yesbed lsas i tegrawla n Lezzayer maca xedɛent yemdukal-is akken xedɛen merra agdud akw d tmurt n Lezzayer.\n« Abane Ramdane : un destin tragique », amagrad sghur Daniel Junqua, tuber 1985.\n« Belaïd Abdesslam à propos de «l’assassinat» d’Abane Ramdane », Sofiane B., Le Jeune Indépendant, 18 ghuct 2004\n« Plateforme de la Soummam », plateforme créée à l'issue du congrès de la Soummam.\n« Benjamin Stora à propos de Abane Ramdane », El Watan 26/11/02.\n« Figures kabyles dans l’histoire politique algérienne », Benjamin Stora, Awal, cahier d’études berbères, uttun wis 25, Paris, 2002.\nYettwakkes-d seg "https://kab.wikipedia.org/w/index.php?title=Ɛebban_Ṛemḍan&oldid=91266"\nAbeddel aneggaru di 4 Tuber 2019, ɣef 14:05\nAsebter-a yettwabeddel i tikkelt taneggarut ass n 4 Tuber 2019 ɣef 14:05.